Ҳар бир тадбиркорга кўмакдош, елкадош ва мададкормиз!\nҚашқадарё вилояти ҳокими вазифасини бажарувчи Зойир Мирзаевнинг воҳа тадбиркорлари, ишбилармонлари ва бизнес вакилларига\nҚашқадарё воҳаси мамлакатимизда ўзининг шонли тарихи, тенги йўқ осори атиқалари ва маданий мерос объектлари билан ўз ўрнига эга. Шу билан биргаликда саховатли заминимиз гўзал ва бетакрор табиати, қулай иқлими, сархил мевалари, бой табиий ресурслари, унумдор ерлари тадбиркорликнинг барча йўналишларида кенг ва самарали фаолият олиб бориш имконини беради.\nБугунги кунда вилоятимизда 58300 дан ортиқ тадбиркорлик субъекти фаолият юритади. Уларнинг ялпи ҳудудий маҳсулотдаги улуши кейинги 3 йилда 51,1 фоиздан 61,4 фоизга кўтарилди.\nСиз яхши биласиз, Муҳтарам Президентимиз Шавкат Миромонович Мирзиёевнинг саъйи ҳаракатлари ва шахсий ташаббуслари билан мамлакатимизда тадбиркорликнинг қонуний асослари мустаҳкамланди. Хитой, Германия, Россия каби ривожланган давлатлар тажрибасини ўрганиш, ҳалқаро даражадаги консультантлар ва экспертларни жалб қилиш орқали соҳа ривожи учун қулай муҳит шаклланди.\nЖумладан, тадбиркорлик фаолиятига рухсат бериш ва янги субъектларни рўйхатга олишда қоғозбозлик ва бюрократик жараёнлар сезиларли даражада қисқарди. Тадбиркорлик субъектларини текширмаслик бўйича икки йиллик мораторий эълон қилиниб, улар фаолиятини барча даражадаги давлат бошқаруви идоралари, ҳуқуқни муҳофаза қилиш ва назорат органлари томонидан текширишларга қатъий барҳам берилди. Тижорат банклари билан ўзаро муносабатларда тадбиркорлар ҳуқуқлари ва манфаатларининг устуворлиги принципи жорий этилиб, кредитларни расмийлаштириш билан боғлиқ бўлган жараёнлар бир мунча соддалашди. Бир сўз билан айтганда, Президентимиз томонидан кейинги уч йилда қабул қилинган 50 дан ортиқ фармон ва қарорлар асосида мамлакатимизда тадбиркорлик ва кичик бизнесни ривожлантириш давлат сиёсати даражасига кўтарилди. Шунга монанд, Юртбошимиз томонидан илгари сурилган “Биз фақат фаол тадбиркорлик, тинимсиз меҳнат ва интилиш орқали тараққиётга, фаровон ҳаётга эриша оламиз”, деган ҳаётбахш ғоя ижро органлари раҳбарлари онгига сингдириб келинмоқда.\nБиз вилоятдаги барча маҳаллий бошқарув ва ижро органларининг тадбиркорларни қўллаб-қувватлашга оид фаолиятини танқидий таҳлил қилган ҳолда, олиб бораётган ишларимиз талабга жавоб бермаслигига ишонч ҳосил қилдик ва Сиз азиз ишбилармонларнинг янада самаралироқ фаолият юритишларингиз учун тўсиқ бўлаётган қуйидаги муаммолар мавжудлигини:\n- Тадбиркорлик фаолияти учун ер ажратиш ва субъектларнинг инфратузилма тармоқларига уланишда қатьий белгилаб қўйилган муддатларга риоя қилмаслик ёки бу борадаги мурожаатларни асоссиз рад этиш;\n- Тадбиркорлик субъектларини рўйхатга олиш, фаолиятга рухсат бериш ва уни лицензиялаш, мулкга эгалик ҳуқуқини белгилашда ваколатли органлар томонидан сансоларлик ва ортиқча ҳужжатлар талаб қилиш ҳолатлари;\n- Кредит ажратишда “ресурс йўқ”, “гаров таъминоти етарли эмас” каби асоссиз важлар келтирилиши, кредит фоизларининг юқорилиги ҳамда гаровга қўйилаётган мулкларни нархлашда тадбиркор билан банк ўртасида келишмовчиликлар кўплаб учраётгани;\n- Банклар томонидан ажратилаётган кредитлар фоизларини белгилашда тадбиркорлик йўналишидан келиб чиқиб, дифференциал ёндашувнинг йўқлиги сабаб саноат ва қишлоқ хўжалиги тармоқларида истиқболли лойиҳаларни амалга ошириш самарадорлиги пастлиги;\n- Тадбиркорларга тегишли бўлган хусусий мулкларни асоссиз олиб қўйиш, ободонлаштириш баҳонасида улар мулкини ноқонуний бузиш ёки кўчириш ҳолатларининг кўплаб учраётгани;\n- Солиқ имтиёзларини қўллаш, фаолиятга асоссиз аралашиш ва ҳомийлик қилишга мажбурлаш ҳолатларига барҳам берилмаётганлиги;\n- Маҳаллий ҳокимликларда малакали мутахассисларнинг етишмаслиги, солиқ органлари, савдо-саноат палатаси, тижорат банклари, давлат активларини бошқариш ҳамда давлат хизматлари агентликлари, архитектура, кадастр хизматлари ва шу каби тадбиркорлик фаолияти ишларига алоқадор бўлган бошқа кўплаб идоралар ўртасида ўзаро ҳамкорликнинг мувофиқлаштирилмаганлиги, натижада ҳудудлардаги минерал ресурслар, табиий бойликлар ва иқлим шароитидан келиб чиқиб, ташаббускорлар ва инвесторларни йўналтириш, бу борада зарур ахборотларни уларга тақдим қилиш тизими тўлақонли шаклланмаганини тан оламиз.\nБунинг исботини Ўзбекистон Республикаси Бош вазирининг тадбиркорлар мурожаатларини кўриб чиқиш бўйича вилоятдаги қабулхонаси фаолият бошлаган қисқа беш ой ичида у ерга қилинган 1598 та мурожаат, қайд этилган 2116 та муаммо ҳам кўрсатиб турибди.\nДавлатимиз раҳбари “Иккита иш ўрни яратган тадбиркорни елкамда кўтараман” дея уларни руҳлантириб турган бир пайтда, ҳудудий давлат ва хўжалик бошқаруви органлари фаолиятида юқоридаги каби камчиликларга йўл қўйилаётганига қандай муроса қилиш мумкин.\nЛекин, ана шундай қийинчилик ва бюрократик ҳолатлар бўлишига қарамасдан ўзларининг ватанпарварлиги, тинимсиз ҳаракати туфайли самарали фаолият олиб бораётган тадбиркорларимиз бор ва қувонарлиси улар сони жадал суръатларда кўпайиб бормоқда.\nМасалан, Қарши туманидаги “Шарофиддин Нурулло” масъулияти чекланган жамияти (раҳбари Н.Номозов) аҳолига юк ва йўловчи ташиш хизматини йўлга қўйиб, 120 нафар фуқарони иш билан таъминлади ва давлатга йилига 400 миллион сўм солиқ тўламоқда.\nНишон туманидаги “Нишон кўзгу” кўп тармоқли фермер хўжалиги эса (раҳбари Ш.Узоқов), 100 нафарга яқин фуқарони иш билан таъминлаб, йилига 1 миллион 200 минг долларлик қишлоқ хўжалиги маҳсулотлари экспортини амалга оширган ҳолда, давлатга 120 миллион сўм солиқ тўламоқда.\nХудди шундай, пахта тўқимачилик кластери ташкил қилиб 250 та иш ўрни яратган Қарши шаҳридаги “Султон текс гроуп” хусусий корхонаси (раҳбари Н.Эргашев) ҳамда мева-сабзовот кластери ташкил қилаётган Яккабоғ туманидаги “Шарофат она Қаҳрамон қизи” масъулияти чекланган жамияти (раҳбари А.Нормуродов) фаолиятини ҳам алоҳида тилга олиш ўринли.\nБиз юқорида номлари келтирилган ва шулар қаторида фаолият юритаётган тадбиркорларнинг фидокорона меҳнатларини юксак қадрлаймиз ва уларга миннатдорлик билдирамиз.\nШунингдек, вилоятда 2020 йилда кичик бизнеснинг ялпи ҳудудий маҳсулотдаги улушини 67 фоизга етказиш мақсадида барча зарурий чоралар кўрилади. Хусусан, бунга эришиш учун 9 мингдан зиёд юридик мақомдаги янги тадбиркорлик субъектларини ташкил қилиш ҳамда фаолиятини вақтинча тўхтатган 3 мингдан ортиқ субъектларни қўллаб-қувватлаш орқали фаолиятини тиклаш назарда тутилмоқда.\nБундан ташқари, келгуси йилда тадбиркорларимиз томонидан амалга оширилиши мўлжалланган 1 триллион 695 миллиард сўмлик 312 та саноат, 1 триллион 491 миллиард сўмлик 478 та хизмат кўрсатиш ва 1 триллион 350 миллиард сўмлик 407 та қишлоқ хўжалиги соҳасига оид янги лойиҳаларнинг тўлиқ ишга туширилишида уларга елкадош бўламиз.\nЯнги лойиҳаларни ишлаб чиқишда ҳудудларнинг ихтисослашувига алоҳида эътибор қаратилади. Масалан, Китоб туманида анорчилик ва узумчилик, Шаҳрисабз ва Яккабоғ туманларида боғдорчилик, Чироқчи туманида полизчилик (тарвуз), Қамаши туманида куркачилик ва қуёнчилик, Деҳқонобод туманида доривор ўсимликларни (коврак) етиштириш ва қайта ишлаш кластерларини ташкил қилиш бўйича иш олиб борилмоқда.\nҚадрли тадбиркорлар, азиз ишбилармонлар!\nБугундан бошлаб барча маҳаллий давлат идораларида фаолиятнинг 50 фоизи тадбиркорлик соҳаси муаммоларини ҳал қилишга қаратилади.\n- вилоятнинг 4 та сектори, бошқарувнинг барча бўғинлари раҳбарлари томонидан ҳар бир ташаббускор лойиҳасини амалга оширишда ҳудуднинг эртанги куни, аҳоли фаровонлиги, янги иш жойларининг кафолати нуқтаи назаридан ёндашув таъминланади;\n- тадбиркорлар жамиятда энг асосий етакчи куч, иқтисодиётимизни таянч устуни эканлигини инобатга олиб ҳамда маҳаллий давлат идоралари фаолиятига баҳо бериш мақсадида вилоят, барча шаҳар ва туманларда фаолият олиб бораётган тадбиркорлар жамоатчилик кенгашларининг таркиби қайтадан кўриб чиқилади.\nУчраётган салбий ҳолатлардан хулоса қилган ҳолда тадбиркорлик фаолиятини ривожлантириш, ҳар бир тадбиркорнинг муаммоларини тезкорлик билан ҳал қилиш ва бюрократик ҳолатларга чек қўйиш мақсадида қуйидаги тизимни жорий қилишни режалаштирдик:\nБиринчидан, чет эл инвестицияси иштирокидаги ва хорижий корхоналар ташкил қилиш лойиҳалари вилоят ҳокимининг шахсий назоратида бўлади.\nШунингдек, янги ташкил этилаётган ва фаолиятида муаммолари мавжуд тадбиркорлик субъектларининг ҳар бир лойиҳаси амалга оширилишини таъминлаш учун туман, шаҳарлар ҳокимлари шахсан масъул бўладилар.\nҚайдадир Сиз, ҳурматли тадбиркорларнинг муаммоларингиз ўз ечимини топмаган тақдирда вилоят ҳокимлигининг “qashqadaryo.uz” расмий сайти, ва 75-221-01-28, 75-221-20-16 телефон рақамлари орқали мурожаат қилишингиз мумкин. Мурожаатингиз юзасидан узоғи билан 3 кун муддатда вилоят ҳокими қабулига киришингиз таъминланади.\nИккинчидан, фаолият йўналишидан қатъи назар ҳар бир вилоят ташкилоти ва идора раҳбари “Тадбиркорга кўмакдош ва елкадош” тамойили асосида иш олиб боради ва мурожаатингиз бўйича кўпи билан 3 кун ичида Сизни қабул қилади.\nУчинчидан, ҳар бир тадбиркорнинг мулкий дахлсизлиги кафолатланади, унинг мулкини асоссиз бузиш, кўчириш ёки олиб қўйиш ҳолларига йўл қўйилмайди. Бу борада вилоят прокуратураси томонидан қонун устуворлиги таъминланади.\nТўртинчидан, тадбиркорлик фаолиятига асоссиз аралашиш, ҳомийлик қилишга мажбурлаш, тадбиркорликка тааллуқли бўлмаган ҳар хил мажлисларга уларни чақириш ҳолатларига барҳам берилади.\nБешинчидан, муаммоларингизни қисқа фурсатда бартараф этиш мақсадида, уч кун муддатда ҳар бир шаҳар ва туманнинг аҳоли гавжум бўлган камида 4 та жойида ҳоким ва сектор раҳбарларининг 24 соат ишлайдиган телефон рақамлари ёзиб қўйилади.\nБундан кейин сектор раҳбарларининг фаолиятига нечта тадбиркор билан учрашгани, унинг масаласини ҳал қилгани бўйича мониторинг юритиш орқали баҳо берилади.\nОлтинчидан, ҳар бир туман, шаҳар ҳокимлиги томонидан минерал ресурслар, сув, тупроқ ва иқлим шароитини ҳисобга олган ҳолда ҳудудни тадбиркорликнинг муайян йўналишига ихтисослаштириш ягона концепцияси ишлаб чиқилиб, бир ҳафта муддатда кенг жамоатчилик олдида тақдимоти ўтказилади.\nҲурматли, вилоят ва туман раҳбарлари!\nФаолиятингиз асосини тадбиркорликни ривожлантиришга қаратиш вақти келганлигини асло унутманг.\nТадбиркорнинг мурожаатини тезкорлик билан, жойига чиққан ҳолда шу куннинг ўзида ҳал қилинг.\nТадбиркорлар ва бизнес вакилларининг Сизга берган баҳоси фаолиятингиз кўзгусидир.\nҚадрли тадбиркорлар, ишбилармон ака-укалар, опа-сингиллар!\nСиз ўз ҳаракатингиз, тадбиркорлигингиз ва ватанпарварлигингиз ортидан ҳозиргача жуда кўп қийинчиликларни бошдан кечирдингиз ва тажриба орттирдингиз. Сиздан ёш тадбиркорларга кўмаклашишингиз ва мавжуд муаммоларни ҳал қилиш ҳамда соҳани ривожлантириш борасида таклифлар беришингизни, жойларда дуч келаётган муаммоларингиз ва сансалорлик ҳолатларининг ҳар қандай кўриниши тўғрисида юқорида келтирилган расмий web-сайт ва телефон рақамлари орқали бизга маълум қилишингизни сўраймиз.\nУнутманг, биз Cизга кўмакдош, елкадош ва мададкормиз!


Нанай — Наманган вилоятининг шимолий қисмида жойлашган баҳаво қишлоқ.\nПарижда Наманган вилояти текстил салоҳияти намойиш этилди\nЎзбекистон Республикасининг Франциядагиэлчихонаси ташаббуси билан Парижда Наманган вилоятидаги йирик текстил корхоналарининг тақдимоти ўтказилди.\nУчқўрғондаги кичик ГЭСлар каскади энергия бера бошлади\nНаманган вилояти Учқўрғон туманида Катта Фарғона каналидаги кичик ГЭСлар каскадининг ишга туширилди.\nҚайси бозорда гўштнинг нархи 28 минг сўм?\nВазирлик ўқитувчиларга бетон қуйдирган мансабдорларни прокуратурага берди\nХалқ таълим вазирлиги тарқатган маълумотга кўра, ижтимоий тармоқлар, турли интернет сайтларида қаттиқ танқид қилинган Наманган вилояти Косонсой туман марказида ташкил этилаётган “Яшил хиёбон” ҳудудида халқ таълими тизимида фаолият юритувчи техник ходимларни мажбурий меҳнатга жалб қилиш ҳолати ўрганиб чиқилган.\nПопда парашют спорти секцияси очилди\nКаналга тўр ташлаган 65 ёшли фуқарони гирдоб тортиб кетди\nБалиқ овлаш, айниқса, синалмаган сув манбаларида бу иш билан шуғулланиш ҳамманинг ҳам қўлидан келавермайди.\nБош прокуратурада бир қатор янги тайинловлар амалга оширилди\nЎзбекистон Республикаси Бош прокуратурасида бир қатор тайинловлар амалга оширилди. Бу ҳақда Бош прокуратура ахборот хизмати маълум қилди.\nБир ўринга 53 даъвогар. Президент мактаби ўқувчиси бўлиш осонми?\nНаманган вилоятида Президент мактабига барча фанлардан аъло баҳоларга ўқиётган 7742 нафар ўқувчи ҳужжат топширди.\nНаманганда тиббиёт олийгоҳлари битирувчиларининг катта гуруҳи иш бошлайди\nМаълумотларга қараганда, Наманган вилояти тиббиёт муассасаларида шифокорлар етишмаслиги долзарб масалалардан бири сифатида қайд этилмоқда.\n“Йилнинг энг яхши тарбиячиси” номига кимлар муносиб?\nНаманган шаҳрида мактабгача таълим тизимида ўтказилаётган“Йилнинг энг яхши тарбиячиси-2019” республика касбий кўрик-танловининг вилоят босқичи ниҳоясига етди.\nНаманганлик ёшлар байрамни “афсоналар водийси”да нишонлашди. ЁИ вилоят кенгашига автобус совға қилинди\n30 июнь- “Ёшлар куни”ни Наманган вилояти ёшлари яқинда фойдаланишга топширилган “Афсоналар водийси”да нишонлашди.\nShowing 141-160 of 645 items.


ИККИНЧИ ДАВРАДАГИ ИЛК МАҒЛУБИЯТ\nКутилганидек «Андижон» ва «Динамо» жамоалари ўртасидаги учрашувнинг бу сафаргиси ҳам анча шиддати ва кескин курашларга бой ўтди. Ўйиндаги мезбонларнинг икки голи «Динамо»нинг иккинчи даврадаги илк мағлубиятини таъминлади.\nЎйин мезбонлар ҳужумлари билан бошланди. Учрашувнинг 6-дақиқасида андижонликлар легионери Алексей Касьян «Динамо» жарима майдонига ёриб кириб хавфли вазият яратди. Шундан сўнг мезбонлар ҳужумкорликни туширишмади, меҳмонлар эса қарши ҳужумдан унумли фойдаланишга интилишди. Учрашувнинг 31-дақиқасида айнан самарқандлик футболчиларнинг кўпчилик бўлиб қарши ҳужумга ўтишлари ўз дарвозаларининг ишғол этилиши билан интиҳо топди. Бу вазиятда водийликлар ҳужумчилари Попович ва Целих комбинациясидан сўнг украиналик ҳужумчи ўйинда ҳисобни очди, 1:0.\nВазиятни ўнглаш учун дарҳол ҳужумга ўтган Аҳмад Убайдуллаев шогирдлари ҳам 35-дақиқада ҳисобни тенглаштиришлари мумкин эди. Бироқ Иброҳим Раҳимов чамаси 3 метр масофадан тўпни дарвозага йўллай олмай, юз фоизлик имкониятни кўкка совурди.\nИккинчи бўлим ҳам дастлабкиси сингари бошланди. Мезбонлар ҳужумда, меҳмонлар эса қарши ҳужумда рақиб дарвозасини пойлашди. Бироқ бу услуб меҳмонларга самара келтирмади ва улар ўйиннинг қолган қисмида ҳужумкорликни оширишди. Бу эса андижонликларнинг яна бир марта дарвозани ишғол этишларига имконият яратди. Заҳирадан майдонга тушган Баҳодир Абдураҳмонов қарши ҳужумда меҳмонларни иккинчи марта жазолади, 2:0.\nВазият бундай тус олишини кутмаган «Динамо» вакиллари ҳужумга отланишди, таркибда бир қатор ўзгаришлар амалга оширилди. Бироқ улар ҳарчан ҳаракат қилишмасин, ана шу ҳисоб ўйин охирига қадар сақланиб қолди ва «Динамо» ва Аҳмад Убайдуллаев иккинчи даврадаги илк мағлубиятини қарши олишга мажбур бўлди.\n18-тур. 25 август.\nАндижон, «Соғлом авлод» стадиони.\n«Андижон» - «Динамо» - 2:0\nҲакамлар: Р.Саидов (Тошкент), Х.Мирзааҳмедов (Тошкент вил), А.Снетков (Тошкент вил.), А.Мўминов (Тошкент вил.).\nГоллар: Ю.Целих 31, Б.Абдураҳмонов 75.\n«Андижон»: Ғ.Ҳасанов, Ш.Райимқулов, А.Касьян, А.Половков, И.Отахонов, О.Қиличев (Б.Ғозиев, 88), Б.Ҳамидуллаев (А.Хўжаев, 46), И.Иброҳимов, Л.Солиев, Ю.Целих (Б.Абдураҳимов, 60), А.Попович.\n«Динамо»: А.Мелничук, Д.Ония, А.Ерохин, Р.Бердимуродов, У.Абдураҳмонов (В.Клишин, 77), Д.Абибуллаев, С.Мамадалиев, С.Сайфиев, С.Мустафоев, И.Раҳимов (Ш.Мусаев, 88), Н.Риндюк.\nОгоҳлантиришлар: И.Отахонов (69), А.Хўжаев (81), А.Половков (88) – Н.Риндюк (70), Ш.Мусаев (90+2).\nЎқилди (марта): 1773. Киритилган сана: 2011-08-25 19:35:41.


12.03.2019 14:26 0 938\nЖорий йилнинг 28 февраль куни Қўқон шаҳрида яшовчи, автотранспорт касб-ҳунар коллежи ўқувчиси У.Д. ўзаро жанжал сабаб, таниши 2-сонли ўрта мактаб ўқувчиси Р.И.га пичоқ билан жароҳат етказган. Бу ҳақда Ўзбекистон Республикаси ИИВ Жамоатчилик ва оммавий ахборот воситалари билан алоқалар бошқармаси хабар берди.\nНатижада Р.И. касалхонага ётқизилиб, У.Д. қўлга олинган. Ҳолат юзасидан жиноят иши қўзғатилиб, тергов ҳаракатлари олиб борилмоқда.\nОлдинроқ, Ғазалкентда 39 ёшли аёлни ўлдириб, унинг ўғлини жароҳатлашда гумонланаётган шахс қўлга олингани маълум бўлганди.\nФарғона коллеж пичоқбозлик\nҲодиса 14/10, 09:53


ПОКИЗАНИНГ ПОК НИЯТЛАРИ - Ўзбекистон овози газетаси\nПОКИЗАНИНГ ПОК НИЯТЛАРИ\nПартиямизнинг ёш аъзолари, фаоллари, хайрихоҳлари Бўстонлиқ туман мусиқа ва санъат мактаби залида «Ёш сиёсатчи — 2018» танловининг Тошкент вилоят босқичи бошланишини кутишмоқда. Айниқса, ғолиб бўлишни ният қилган 18 нафар иштирокчининг ҳаяжони чексиз.\nСуҳбат мобайнида йигит-қизлардаги қатъият, ўзига ишонч, илмга ташналикни кўриб, хурсанд бўлдик. Айниқса, бекободлик Покиза Холбўтаеванинг фикрлари эътиборимизни тортди.\n— Турли тадбирларда иштирок этаётган фаол тенгдошларимизни телевизордан кўриб, ҳавас қиламан, — деди Покиза Холбўтаева. — Ўзим ҳам келажакда ташқи ишлар вазирлиги ходими бўлмоқчиман. Инглиз ва рус тилларини биламан. Ҳозир француз ва япон тилини ўрганяпман. Сизга бир орзуим ҳақида айтмоқчиман. Оилада тўрт қизмиз. Мен кенжасиман. Опаларим олий маълумотли. Улар бугун турли соҳаларда меҳнат қилишмоқда. Мен келажакда Японияда таҳсил олишга аҳд қилганман.\nТанловда иштирокчилар уч шарт асосида баҳслашишди. Ўз имкониятлари, билим даражаларини синовдан ўтказишди. Биринчи шартда ҳудудларни иқтисодий ривожлантириш ва аҳоли турмуш шароитини янада яхшилашга қаратилган инновацион лойтиҳалар намойиш этилди.\n— Кўп қаватли уйда тураман, — деб сўз бошлади Чирчиқ шаҳридан Дилмурод Саримсоқов. — Шу боис у ердаги муаммоларни яхши биламан. Биз яшаётган уй қиш кунлардагина иссиқ сув билан таъминланади. Шунда ҳам босим кўнгилдагидек бўлмайди. Янги қурилаётган уйлар алоҳида иситиш тизимига эгалигини билдим. Бунинг учун махсус ускуна ўрнатилаётган экан. Ўзим яшайдиган ҳудудда буни жорий этиш бўйича лойиҳа тайёрладим. Дастлаб қурилманинг ишлаш тартиби, ишлаб чиқарувчи корхона фаолияти билан яқиндан танишдим. Кейин ҳудуддаги аҳоли фикрини ўргандим. Лойиҳа амалга ошса, ҳар бир хонадон ўз эҳтиёжига кўра иссиқлик билан таъминланишига эришилади.\nҲакамлар ҳайъатининг якуний хулосаси эълон қилинди. Унга кўра, Оққўрғон туманидан Роза Зокирова учинчи, Ангрен шаҳридан Аҳмадхонов Хайруллахон иккинчи, Бекобод туманидан Покиза Холбўтаева биринчи ўринни қўлга киритди ва республика босқичига йўл олди.\nТанловда қатор номинациялар бўйича ҳам совриндорлар тақдирланди.


Қозоғистонлик ўқитувчи 8-синф ўқувчисини дўппослагани муҳокамаларга сабаб бўлди\n15:10 / 19.12.2015\nҚозоғистоннинг Олмаота вилояти Узуноғоч қишлоғидаги мактаб директорининг тарбиявий ишлар бўйича ўринбосари 8-синф ўқувчисини калтаклашда гумон қилинмоқда. Тармоққа чиқиб кетган видеода кўринишича, эркак болага “тарбиявий соат” ўтиш асносида тарсакиларни аямаган. КТК телеканалининг хабар беришича, воқеа юзасидан тафтиш олиб борилмоқда.\nВидеоролик муҳокамаси асносида кўпчилик фойдаланувчилар ўз норозиликларини билдиришди.Мактаб ходимлари Замир исмли директор ўринбосарининг бундай одати йўқлигини, у ҳар доим яхши хулқ-атвор намоён қилиб келганини таъкидлашмоқда.\n“Биз аниқлаштирмоқдамиз ва албатта чора кўрамиз. Уни ишдан ҳайдашимиз ҳам мумкин. Ўқитувчи ўқувчига қўл кўтаришга ҳақли эмас. Бу барчага тушунарли”, - деди Жамбул тумани маориф бўлими раҳбарининг ўринбосари Айтгул Медеуова.


Европа Иттифоқи Қозоғистонни ўзбекистонлик инсон ҳуқуқ ҳимоячисини Ўзбекистонга экстрадиция қилмай БМТ қочқинлар идорасига топширгани учун олқишлади.\nАндижон воқеалари гувоҳи бўлган ўзбекистонлик ҳуқуқ ҳимоячиси Лутфулло Шамсуддинов шу ой бошларида Қозоғистонда қамоққа олинган ва Тошкент эса унинг экстрадициясини талаб этган эди. Пайшанба куни Хьюман Райтс Уотч ташкилоти ҳам Қозоғистон ҳукуматини халқаро конвенцияларга амал қилган холда ўзбекистонлик қочқинни қийноққа солиниши эхтимоли бўлган Ўзбекистонга экстрадиция қилмагани учун олқишлаган ва бу Марказий Осиёнинг бошқа давлатларига ўрнак бўлиши кераклигини билдирган. Эслатиб ўтамиз халқаро ҳамжамият танқидларига қарамай ўтган ой Қирғизистон тўрт нафар ўзбек қочқинини Тошкент қўлига топширганди. Маълумотларга кўра 29 нафар қочқин ҳозирда Қирғизистон хибсхонасида сақланмоқда. Инсон ҳуқуқ ҳимоячилари улар Ўзбекистонга экстрадиция қилиниши мумкинлигидан хавотир билдиришган.


Британиядаги масжид ходимлари уйсизларга кўмак берди\nСИЗ БИЗГА КЕРАКСИЗ\nНИШОНГА УРИЛГАН ГАПЛАР\n- Дек 21, 2018\nАнглиянинг шимолида жойлашган Ланкашир графлиги, Престон шаҳридаги масжидлардан бири юзлаб уйсизларга ёрдам кўрсатиш мақсадида акция ташкил қилди. Тадбир доирасида уйсизларга тарқатиш учун 100дан ортиқ рюкзаклар тайёрланиб, унинг ичига иссиқ кийимлар, овқат ва гигиена анжомлари жойлаштирилди. Бу ҳақда International Quran News Agency нашри хабар берди.\nУшбу сумкалар Авенҳамдаги Кларедон жоме масжидининг олдидаги уйсизларга ёрдам тизими бўйича тарқатилиши кўзда тутилган. Масжид ходимларининг айтишича, бугунги кунда Престон кўчаларининг ўзида юриб, шу ернинг ўзида тунни ўтказувчилар кўпчиликни ташкил этади. Уларга кўмак кўрсатиш эса инсонийлик бурчимиз экани қайд этилган.\nЎзбекистон мусулмонлари идораси Матбуот хизмати\n460 марта ўқилди\nДругие материалы в этой категории: « Қуръони каримни чоп этувчи Қирол Фаҳд нашриёти мажмуаси\tДоғистонда "Қўлда ёзилган Қуръон мўжизаси" номли кўргазма ташкил этилди »\nМуфтий ҳазрат нуфузли анжуманда нутқ сўзлади\nЯНГИ ЛОЙИҲА: Алижон қорининг “Қуръон қалб шифоси” суҳбатлари\nЯнги Зеландияда масжидлардаги терактлар видеосини тарқатган шахс 21 ойга қамалди\nАфғонистон Бош прокурори Хоразмга зиёратга борди\nҚирғизистонлик имомлар никоҳни қайд этиб боришади\nҲадис илми мактабига тайёрлов бошланди\nИюнь 18, 2019\nТуркияда 800 йиллик мадраса-расадхонани реставрация қилишади\nМуфтий ҳазрат Вена шаҳридаги нуфузли анжуманда иштирок этади\nСенатор: "Биз юз йил давомида Олий таълимдан Исломни суғуриб олдик"\nКатта йўл ёқасидаги масжид қайтадан қурилади\nИюнь 17, 2019\n“Алишер Навоий” масжидида “Яраштирув хона”си ташкил этилди\nБўстонлиқ туманидаги икки масжид янгидан қайта тикланмоқда\nФарғонада «Ҳаж – 2019» мавсуми гуруҳ раҳбарлари билан йиғилиш ўтказилди\nКатта Лангар Қуръони: Ҳақиқатми ёхуд афсона...\nХайрия тадбирлари давом этмоқда\nШайх Муҳаммад Содиқ Муҳаммад Юсуф бошлаган анъана давом этмоқда\nИюнь 13, 2019\nТоронтода Халқаро Қуръон мусобақаси бўлиб ўтади\nҲиндистон Малдивдаги маржон тошли масжидни сақлаб қолишга ёрдам беради\nАвстралиядаги масжид энг замонавий дизайндаги масжид деб эътироф этилмоқда\nТошкентда яна бир янги масжид очилди\nСамарқандда отинойилар учун ўқув-семинар ташкил этилди\nШвейцарияда бўлиб ўтган Қуръон мусобақаси ғолиблари Ҳажга йўлланма олди\nМашҳур футболчи Пол Погба мусулмон бўлганини маълум қилди\nИслом Тараққиёт банки билан ҳамкорликнинг илк натижалари\nРамазон саҳоватларга бой бўлди\nФотожамланма: Энг қадимий ва нодир Қуръони карим нусхалари\nЎзбек қориларининг хатми-Қуръондаги иштироки учун миннатдорлик билдирилди\nИнсонийлик ёрдамлари берилди\nКўнгиллар шод қилинди\nРашк – мўминнинг сифати\nКўз ёши қичқириқдир. Уни бошқалар эшитмайди. Лекин Аллоҳ эшитади.\nДуонинг ижобат бўлишига ишониш\n“Сизлар Моликка эргашасизлар, биз эса Қуръон ва Суннатга эргашамиз”\n“Улар ўлимни яхши кўрадилар”\n“Хафа бўлиш йўқ”ми ё бор??\nОилада эр мана шундай бўлиши керак!\nРосулуллоҳ соллаллоҳу алайҳи васалламнинг тўнғич куёвлари\nАллоҳнинг ибодатида ўсган йигит\n21.06.2019 й. Жаҳолатга қарши маърифат – динимиз шиори\n14.06.2019 й. Оила, никоҳ ва талоққа оид шаръий ҳукмлар\n07.06.2019 й. Ота-она розилигини топиш-фарзанднинг бурчи


Жаннатий ўн саҳоба: Ҳазрати Али розияллоҳу анҳу (47-қисм) | Azon.uz - Ахборот-таҳлилий портал\nЖаннатий ўн саҳоба: Ҳазрати Али розияллоҳу анҳу (47-қисм)\n1260 22:35 23.12.2020\nЖуда кўп муаррихлар ҳазрат Алининг мўминлар онаси Ойша розияллоҳу анҳога қилган ушбу гўзал муомалалари ва илтифотларини шарҳлашга киришиб, шундай сўзларни ёзишади: “Бу шундай гўзал муомалаки, тарихда бунга ўхшаш муомала ҳақида аввал эшитилмаган. Бу бирон-бир китоб саҳифасида ҳам қайд этилмаган. Ғолибнинг мағлубга қилмайдиган амалини ҳазрат Али томонидан қилиниши у кишининг буюк бир қалб эгаси эканларига далолат этади. Ойша онамиз ҳазрат Али жангда ғалаба қозонганларидан сўнг “Эй ибн Абу Толиб, қўлингга тушдик, энди ўзинг юмшоқкўнгиллилик қил!” дедилар. Ҳазрат Али эса Ойша онамизнинг гапларига илтифот кўрсатдилар, одил музаффардан кўра, кечирувчи музаффар ғолиброқ деб ўйладилар. Ҳазрат Али Мадинага кетаётган Ойша онамизга катта карвон жиҳозладилар, ўн икки минг дирҳамли совға бердилар, ҳеч нарсадан камитмай, катта эҳтиром ва иззат-икром билан кузатиб қўйдилар. Ойша онамиз кузатувчилар орасида турган Алини кўриб “Аллоҳга қасамки, мен билан Али ўртамизда аввалда ҳам ҳеч қандай хусумат бўлган эмас. У менинг ҳузуримда энг яхши кишилардан ҳисобланади”, дедилар. Ҳазрат Али ҳам Ойша онамизнинг гапларига жавобан “Ойша онамиз рост айтдилар, бизнинг ўртамизда ҳеч қандай хусумат бўлган эмас, у киши жаноб Пайғамбаримизнинг дунё ва охиратдаги муборак завжаларидир”, дедилар.\nШундан сўнг ҳазрат Али жанг майдонида айланиб юриб, ҳалок бўлганларни бирма-бир кўрдилар, уларга қаттиқ ачиндилар. Кейин ҳамма жасадларни жамлаб, жаноза ўқидилар ва уларни бирга дафн қилишни буюрдилар. Ҳар икки томондан минглаб бегуноҳ мусулмонларнинг қони тўкилган эди. Шу пайтда ҳазрат Алини энг қийнаб, дардига юз дард қўшаётган нарса ҳам ана шу бегуноҳ тўкилган қонлар эди. Мазкур туя ҳодисаси кўпчилик учун катта ва ибратли дарс бўлди. Жумладан, ҳазрат Али ўзларига қарши тарафдагиларнинг ўзларига байъат қилмаганлари ҳақида фикр қилдилар. Халифа сифатида иш олиб бориш учун ҳамманинг байъати зарур экани аён бўлди. Шунинг учун ҳам ўша ернинг ўзида байъат қилмаганлардан байъат олишни йўлга қўйдилар, ҳатто ярадорлардан ҳам байъат олинди. Халифа ҳазрат Али ушбу фитналарнинг асосий сабабчилари ҳазрат Усмонга қарши бош кўтарган ва у кишининг ўлимларига сабаб бўлган кимсалар эканини равшан тушуниб етдилар. Уруш тўхташи билан фитначиларнинг ҳеч кимга билдирмай Басрадан ғойиб бўлишгани ҳазрат Алининг фикрларини тасдиқловчи яна бир далил бўлди. У киши яна бир балони қўзғашмасин деб улар ортидан одам юбордилар.\nҲазрат Али Жамал воқеасидан ҳали ўзларига келмай туриб, у кишини Аллоҳнинг яна бир имтиҳони кутиб турарди. Шом волийи Муовия ибн Абу Суфён қўл остидаги қўшинда душманлик кайфиятини уйғотиб, янгидан у зотга қарши курашга отлантираётгани хабари келиб қолди. Муовия аскарларга катта сахийлик кўрсатиб, ҳадялар улашар, шу тариқа уларни ўз томонига ағдариб оларди. Лашкар ичида фитна шу даражада кучайтириб юборилдики, ҳазрат Алини Усмон розияллоҳу анҳунинг хунини ўз вақтида олмаганликда айблашдан ташқари халифа Усмонни қатл этишда иштирок этган ибн Сабаъ қўшинини ўзига қўшиб олгани учун ҳам масъулдир, деган даъвога уларда қаноат ҳосил қилдирди. Бу машъум хабарлар ҳазрат Алига етиб келганидан сўнг у киши Жарир ибн Абдуллоҳни бир мактуб билан Муовияга юбордилар ва уни ўзларига байъат этишга даъват қилдилар.\nМуовия йигирма йилдан бери Шом волийи вазифасида ишлаган, жуда катта бойлик ва мартабани қўлга киритган эди. У бемисл нуфузга эга бўлган салоҳиятли бошқарувчи ва сиёсат кишиси эди. Ҳар бир одамнинг нозик нуқтасини топар ва шу еридан ушларди. Пул билан қўлга киритиладиган нарсаларни пул бериб сотиб оларди. Фикрларидан фойдаланиладиган одамларни эса сира назардан қочирмас эди. Ҳазрат Али ишдан бўшатган кишиларни ўз томонига ағдариб олишни унутмади. Амр ибн Ос каби бир дононинг ҳам жиловини қўлга киритган, муваффақият қозонган тақдирда Амрга Миср волийлигини беришни ваъда ҳам қилган эди. Муовия вазиятдан тўғри фойдаланиш йўлларини топган, шомликларни ҳазрат Усмоннинг қасосини олиш учун яхши тайёрлаган эди.\nҲазрат Али ўзи ва сўзи бир, ичи ҳам, таши ҳам тоза, тўғри ва шарафли бир зот, ниҳоятда диндор киши бўлганлари учун замоннинг зайлига юриб, сиёсат ўйинларига мурожаат қилмадилар, ғалвали йўлларни танлашни ўзларига эп кўрмас эдилар. Аммо у кишининг ишни тинч йўл билан битириш, мусулмонларнинг қони тўкилмаслиги, ораларидаги ихтилоф яна ҳам катталашмаслиги учун қилган барча уринишлари фойда бермади. Шундан сўнг ҳазрат Али Муовиянинг қилмишини мусулмонлар жамоасига қарши чиқиш деб баҳоладилар ва ўттиз олтинчи сананинг ражаб ойидан ўн икки кун қолганида лашкар билан Шом сари юрдилар. У киши Нухайла деган жойга келиб, чодир қурдилар. Басрадан у ернинг волийи Абдуллоҳ ибн Аббос розияллоҳу анҳу ўз одамлари билан етиб келиб, ҳазрат Алига қўшилдилар. Бу хабар Муовияга етганда у киши ҳам Шомдан лашкар тортиб чиқди. Икки томон ҳижрий ўттиз олтинчи (милодий 656) йили Фурот дарёси бўйидаги Сиффин текислигида учрашди.\nҲазрат Али бирданига уруш ҳаракатларини бошлаб юборганлари йўқ. У киши олдинига Муовиядан байъат олиш учун унга Жарирни элчи қилиб жўнатдилар. “Муҳожирлар билан ансорларнинг бари менга байъат қилишди. Сизга ҳам шундай қилишни маслаҳат бераман. Ўз мақсадингиз учун Усмоннинг шаҳодатини баҳона қилиб кўрсатмоқчимисиз?! Усмоннинг қотилларидан интиқом олмоқчи бўлсангиз, аввало бизга итоат этинг, сўнг адолат талаб қилинг. Шунда биз ҳам масалани ҳал қиламиз!” деган эдилар Муовияга ёзилган мактубда ҳазрат Али. Аммо Муовия Усмоннинг қотилларини топиб бериш талаби устида қаттиқ турди ва бунинг оқибатида икки мусулмон қўшини бемаъни бир жангга киришга мажбур бўлди.\nЎшанда ҳазрат Алининг қўшини тўқсон минг, Муовия аскарлари эса саксон беш минг эди. Уруш босқичма-босқич бир юз ўн кун давом этди. Икки томондан етмиш минг мусулмон жон таслим қилди. Жанг асносида ҳазрат Али Муовияни яна итоатга чорладилар. Аммо волий Муовия “Усмонга қарши исён қилганлар топширилмагунча ҳеч қандай келишув бўлиши мумкин эмас!” деб қатъий жавоб қилди. “Эй Муовия, халифа Усмоннинг қонини даъво қиляпсанми? Усмон қамалда экан, сендан қўшин сўралган пайтда қаерда эдинг?! Нега Усмонга ёрдам беришга шошилмадинг? Билиб қўй, бу ишда сен ҳам масъулсан!” деб жавоб беришди унга. Жангда мусулмонларнинг бегуноҳ қони тўкилаётганини кўриб, ҳазрат Али чидаб тура олмадилар. У киши мусулмонларнинг ҳалок бўлишини тўхтатиш ва ишни тезда бир ёқлик қилиш мақсадида отлари билан жанг қилаётган сафларни ёриб ўтиб, Муовияни яккама-якка олишувга чақирдилар. У чиқмади. Ўша куни кечқурун ҳазрат Али Муовияга мактуб юбордилар. Унда “Эй Муовия! Нима учун мен билан сенинг орамизда одамлар ўлиши керак?! Мен билан яккама-якка олишувга чиқ! Ким қарши томонни ўлдирса, ўша ҳукмга эга бўлади”, деб ёзилган эди. Муовия ўзининг энг яқин маслаҳатчиси Амр ибн Осга гап очди. У аввал “Инсоф қилибди, яккама-якка олишувга чиқ”, деди. Аммо бу маслаҳатдан Муовиянинг қаттиқ жаҳли чиққанини кўргандан кейин “Унга қарши ўзим чиқаман”, деди. Эртасига икки тараф яна жангга тайёрлана бошлади. Ҳамма ўз жойини эгаллаган пайтда Амр ибн Ос чиқиб, ҳазрат Алини яккама-якка олишувга чақирди. Али ибн Абу Толиб каррамаллоҳу важҳаҳу чиқдилар ва икковлари яккама-якка олишувни бошлашди. Ҳазрат Алининг биринчи ҳамласидаёқ Амр от устидан ўзини ерга отиб, енгилганлигининг ишорасини қилиб узала тушиб ётиб олди. Ҳазрат Али унга бир қараб қўйдилар-да, ҳеч нарса қилмасдан, қайтиб кетдилар.\nУруш қизигандан-қизиб, икки томондан мусулмонлар қони сел бўлиб оқарди. Иттифоқо, урушнинг энг нозик палласида Муовияга ёрдамга етиб келган Амр ибн Оснинг ҳийласи вазиятни батамом ўзгартириб юборди. Бу Муовиянинг ҳаётини ҳам, истиқболини ҳам қутқариб қолди. Амр Шом аскарларига Қуръонни чиқартирди. Муовия аскарлари найзаларининг учига Қуръони каримни боғлашлари билан жанг дарҳол тўхтади. Табиий равишда келишув бошланди. Тарқалган Шом қўшини бирлашди. Бироқ Али қўшинида ихтилоф юзага келди. Қўшиннинг асов фитначилари ҳисобланган хорижийлар халифа қўшинида жуда кўпайиб кетган эди. Ҳазрат Алига қарши бўлганларнинг бошида шулар туришар эди. Волий Муовия икки тарафдан биттадан ҳакам сайланишини таклиф қилди. Халифа Али жангни янгиламоқчи эдилар, лекин ҳеч кимга гап уқтира олмаганлари учун “ҳакам усули”га чорасиз рози бўлдилар. Муовия Амр ибн Осни, хорижийлар эса Абу Мусо Ашъарийни ҳакам ўлароқ қабул қилишди. Ҳижрий 37 йили ҳакамлар қарори ёзилди ва имзоланди. Амр ибн Ос волий Муовиянинг Сиффин урушида ютқазаётганини кўриб, бу урушни ҳийла билан қандай тўхтатган бўлса, ҳакам усулидан ҳам бир наф келмаслигини тушунгач, айнан шундай йўлни тутганди. Икки томон ўртасида ўзаро бир неча хатлар ёзилиб, охири бир сулҳ тузилди. Унга кўра ички урушлар тўхтатилди. Куфа (Ироқ) халифалиги ҳазрат Алига берилди, Шом тарафи эса Муовияда қолди. Икки халифа ўзаро бир-бирларининг халифаликларини тан олдилар ва тасдиқладилар. Шу тариқа Ислом олами иккига ажралди, Ислом бирлиги бўлинди, парчаланди.\n(1 қисм) (2 қисм) (3 қисм) (4 қисм) (5 қисм) (6 қисм) (7 қисм) (8 қисм) (9 қисм) (10-қисм) (11-қисм) (12-қисм) (13-қисм) (14-қисм) (15-қисм) (16-қисм) (17-қисм) (18-қисм) (19-қисм) (20-қисм) (21-қисм) (22-қисм) (23-қисм) (24-қисм) (25-қисм) (26-қисм) (27-қисм) (28-қисм) (29-қисм) (30-қисм) (31-қисм) (32-қисм) (33-қисм) (34-қисм) (35-қисм) (36-қисм) (37-қисм) (38-қисм) (39-қисм) (40-қисм) (41-қисм) (42-қисм) (43-қисм) (44-қисм) (45-қисм) (46-қисм) (47-қисм)\nЖаннатий ўн саҳоба Махсус Ислом Илм Тарих\nЖаннатий ўн саҳоба: Саъид ибн Зайд розияллоҳу анҳу (охирги қисм)\n463 21:00 03.02.2021\nЖаннатий ўн саҳоба: Саъид ибн Зайд розияллоҳу анҳу (71-қисм)\n463 20:30 02.02.2021\nЖаннатий ўн саҳоба: Саъид ибн Зайд розияллоҳу анҳу (70-қисм)\n461 21:00 01.02.2021\nЖаннатий ўн саҳоба: Абу Убайда ибн Жарроҳ розияллоҳу анҳу (69-қисм)\n600 20:05 29.01.2021\nЖаннатий ўн саҳоба: Абу Убайда ибн Жарроҳ розияллоҳу анҳу (68-қисм)\n575 22:10 28.01.2021\nЖаннатий ўн саҳоба: Абу Убайда ибн Жарроҳ розияллоҳу анҳу (67-қисм)\n677 22:05 26.01.2021


hidoyat.uz – “Мовароуннаҳр” нашриётининг сайти - БЕЛАРУС РЕСПУБЛИКАСИ\nМайдони: 207,6 минг кв. км (дунёда 84-ўринда).\nАҳолиси: 9498000 киши (дунёда 92-ўринда).\nДавлат тили: белорус ва рус тиллари.\nПул бирлиги: белорус рубли.\nЖойлашуви. Белорус – Европа марказидаги давлат. Шарқий Европа текислигининг ғарбида жойлашган. Мамлакатда 6 вилоят, 118 туман, 102 шаҳар ва 109 шаҳарча бор.\nТарихи. Милодий 1-минг йилликнинг 2-ярмида Белорус ҳудудида уч славян қабилалари: Кривичи, Дреговичи ва Радимичилар уюшмаси вужудга келди. Кейинчалик улар ўрнига князликлар ташкил топди. X аср охиридан князликлар Киев Руси таркибига кирди. XIII аср 2-ярмида Россиянинг ғарбий чеккаларига Буюк Литва князлиги ҳужум қилди. Мамлакатдаги парокандалик ва мўғул-татарларнинг ҳамлалари шароитида бу князлик Ғарбий рус ерларини осонликча забт этди. Шу пайтдан бошлаб бу ерлар “Белая Русь” (“Оқ Рус”) деб юритиладиган бўлди (белорус атамаси шундан келиб чиқди).\n1991 йил 19 сентябрдан мамлакат Белорус Республикаси деб атала бошлади. 1991 йил декабрдан МДҲ таркибида. 1945 йилдан БМТ аъзоси. Ўзбекистон Республикаси билан дипломатия муносабатлари 1993 йил январда ўрнатилган. 3 июль – мустақиллик куни миллий байрам сифатида кенг нишонланади.\nИқтисоди. Белорус кўп тармоқли қишлоқ хўжалиги ривожланган индустриал давлат. Машинасозлик, кимё, нефть кимёси, тўқимачилик ва озиқ-овқат саноати равнақ топган. Қишлоқ хўжалигида картошка ва зиғир толаси етиштириш, сут-гўшт чорвачилиги, паррандачилик яхши йўлга қўйилган. Миллий даромадининг 20 фоизга яқини қишлоқ хўжалиги улушига тўғри келади. Мамлакат ўзи ўзини озиқ-овқат маҳсулотлари билан деярли тўлиқ таъминлайди. Мамлакатда жами истеъмолнинг атиги 10 фоизга яқинини импорт ташкил этади.\nИқтисодий ҳамкорлик алоқаларини ривожлантириш мақсадида Ўзбекистон Республикаси ва Белорус Республикаси ўртасида 2008–2017 йилларга мўлжалланган шартнома ҳамда иккитомонлама иқтисодий ҳамкорлик Дастури имзоланган.\nТаълим ва маданият. Белоруснинг информатика ва радиоэлектроника, иқтисодиёт, технология, агросаноат, техника, педагогика университетлари ҳамда политехника, санъат, мусиқа академияларида олий маълумотли кадрлар тайёрланмоқда. Белорус миллий фанлар академияси мамлакатнинг энг йирик илмий маркази ҳисобланади. Мамлакатда ўндан зиёд давлат нашриёти, 1400 га яқин турли мулкчилик шаклидаги ташкилотлар ноширлик фаолияти билан шуғулланади.\nДини. Мамлакатда насронийлик дини кенг тарқалган. Белорус аҳолисининг 90 фоизини православ ва католиклар ташкил этади. Шунингдек, Ислом динига эътиқод қилувчиларнинг сони йил сайин ортиб бормоқда.\nБелорусга Ислом дини XIV–XVI асрлардан кириб кела бошлаган. Кейинчалик, Литва князлиги томонидан мамлакат чегарасини ҳимоя қилишга Олтин Ўрда ва Қрим татар мусулмонларининг ёлланиши натижасида Ислом динига эътиқод қилувчилар ҳам йил сайин ортиб борди.\nАҳолини рўйхатга олиш маълумотларига кўра, Белорусда 100 мингга яқин мусулмон истиқомат қилмоқда. Улар Исломнинг суннийлик йўналишига мансубдирлар. Эътиқод эркинлиги Конституция ҳамда “Виждон эркинлиги ва диний ташкилотлар тўғрисида”ги Қонун билан муҳофаза қилинади.\nБелорус ҳудудида илк масжидлар XV–XVI асрларда пайдо бўлган. Кейинчалик 1994 йили Слоним, 1996 йилда Смилович каби вилоятларда масжидлар қад кўтарди. 1997 йили татар миллатининг Белорусга кўчиб келганининг 600 йиллиги муносабати билан Новогрудокда янги масжиднинг очилиш маросими бўлиб ўтди. Ҳозирда Минск, Ивье, Смиловичи, Новогрудок, Ловчицы, Слоним, Ошмяны, Молодечно, Брест, Могилёв, Гомелда 11 та масжид мусулмонлар учун хизмат қилмоқда.\n1994 йил белорус ва рус мусулмонлари йиғилиши бўлиб ўтди. Шундан сўнг, мусулмонларнинг илк диний ташкилотлари тузила бошланди. 2007 йилнинг ўрталарига келиб уларнинг сони 30 тага етди. Ушбу ташкилотларнинг ҳаммаси Белорус мусулмонлари диний бирлашмаси таркибига киради. Бирлашмага муфтий Абу Бакр Шабанович раҳбарлик қилмоқда.\n2016 йили мамлакат пойтахти Минск шаҳрида 2014 йили таъмирланиши бошланган масжид Туркия ва Белорус давлати раҳбарлари иштирокида фойдаланишга топширилди. “Ушбу масжид мамлакатимиз мусулмонлари учун муҳим маънавий-маърифий марказ бўлиб, Ислом дини асосларини тарғиб этишга хизмат қилади”, деди Белорус Президенти Александр Лукашенко.\nМасжид 1500 намозхонни сиғдира олади. Бу ерда кутубхона, қадимги қўлёзмалар ва манбалар музейи, 120 кишилик мажлислар зали, иккита ўқув хонаси, таҳоратхона бор. Масжидда ҳафтасига бир маротаба аёллар, ёшлар ҳамда эркаклар учун Ислом таълимотларидан сабоқ-машғулотлар ўтказилади.


IFC "Ҳамкорбанк"ка $15 млн. кредит ажратди - www.Voydod.net\nIFC "Ҳамкорбанк"ка $15 млн. кредит ажратди\nХалқаро молия корпорасияси (IFC) "Ҳамкорбанк" очиқ акциядорлик-тижорат банкига 7,5 млн. АҚШ доллари миқдоридакредит тақдим этди.\nШу муносабат билан куни кеча пойтахтимиздаги Халқаро бизнес марказида мазкуркредит линиясининг ажратилиши юзасидан келишув битимини имзолаш маросими ўтказилди, деб хабар беради банкматбуот хизмати.\nТадбирда "Ҳамкорбанк" ОАТБ бошқаруви раиси Олмахон Тўражонова ҳамда халқаро молиякорпорациясининг Европа, Марказий Осиё, Яқин Шарқ ва Шимолий Африкада молиявий бозорлар ва хусусий капиталжамғармалари бўйича департаменти директори Офтоб Аҳмад иштирок этди.\n- Ажратилаётган инвестисионқўйилмалар Ўзбекистонда кичик бизнес ва хусусий тадбиркорлик соҳасининг янада ривожланишига кўмаклашишгақаратилган, - дейди Офтоб\nАҳмад. - Маҳаллий банклар билан олиб бораётган узоқ муддатли ҳамкорлигимизсамарасида мамлакатнинг чекка минтақаларидаги кичик бизнес субъектлари ва аҳолини зарурий молиявиймаблағ билан таъминлаш, шунингдек, Ўзбекистон банк тизими учун илғор халқаро тажриба билан ўртоқлашишимконини бермоқда.\nЯқин вақтлар ичида "Ҳамкорбанк"ка умумий қиймати 15 млн. АҚШ долларига тенг бўлганкредитнинг қолган қисмини тақдим этишни режалаштирганмиз. Бугун айнан биринчи босқич сифатида ушбукредитнинг дастлабки ярмини ажратиш юзасидан келишувга эришилди.\n"Ҳамкорбанк" ОАТБ бошқаруви раисиОлмахон Тўражонова ушбу келишув "Ҳамкорбанк"нинг IFC билан амалга ошириб келаётган узоқ йилликҳамкорлигининг навбатдаги муҳим босқичи саналиб, мамлакатимизда кичик бизнес ва хусусий тадбиркорликсоҳасини жадал ривожлантириш ҳамда янги иш ўринларини ташкил қилишда алоҳида аҳамият касб этишинитаъкидлади.


hidoyat.uz – “Мовароуннаҳр” нашриётининг сайти - ОМОНАТДОРЛИК УЛУҒ ФАЗИЛАТ\nОМОНАТДОРЛИК УЛУҒ ФАЗИЛАТ\nДиёримиз мусулмонлари Расулуллоҳнинг (соллаллоҳу алайҳи ва саллам) муборак таваллуд ойларини ҳар йили кенг нишонлайди. Имом-хатибларимиз жоме масжидларда Расулуллоҳнинг (соллаллоҳу алайҳи ва саллам) ҳусни хулқлари, тоат-ибодатлари, мурувват ва сахийликлари, шижоат ва сабрликлари, матонат ва қаноатлари ҳақидаги оят ва ҳадислар, тарихий воқеалар ҳақида сўз юритадилар.\nЗеро, Пайғамбаримиз (соллаллоҳу алайҳи ва саллам) Аллоҳ таолонинг энг маҳбуб бандаси ва улуғ хулқ соҳиби эканликларини Ҳақ таоло бундай марҳамат қилгандир: "Албатта, Сиз буюк хулқ узрадирсиз!" (Қалам, 4). Расулуллоҳнинг (соллаллоҳу алайҳи ва саллам) ҳаётлари одоб-ахлоқлари ва барча сифатлари биз мўмин-мусулмонлар учун катта намуна мактабидир. Мўмин учун ибрат бўлишга энг лойиқ ва ҳақли зот Пайғамбаримиздирлар (соллаллоҳу алайҳи ва саллам). Айниқса, омонат борасида У зот барча умматларига ўрнак эдилар. Пайғамбаримизнинг (соллаллоҳу алайҳи ва саллам) тўғрисўзлиги, бировларнинг ҳақига хиёнат қилмаслиги, ваъдаларига вафодорлиги туфайли "Ал-Амин", яъни, "омонатдор, ишончли одам" деган сифатни олганлар.\nОмонатдорлик инсон ҳаётининг барча соҳаларида мавжуд. Аллоҳ таоло Ўзининг каломи шарифида шундай хабар берган: "Эй имон келтирганлар! Аллоҳга ва Расулга (буйруқларига) хиёнат қилмангиз ва (бир-бирингиздаги қўйган) омонатларингизга (ҳам) билиб туриб хиёнат қилмангиз!" (Анфол, 27).\nПайғамбаримиз (соллаллоҳу алайҳи ва саллам) ҳам бу борада муборак ҳадисларида марҳамат қиладилар: "Мунофиқнинг аломати учта – гапирса ёлғон гапиради, ваъда берса, устидан чиқмайди, омонат қўйилса, хиёнат қилади".\nИмон ҳам мўмин кишига берилган бир омонат. Уни шайтонга бой бермаган ҳолда, авайлаб асраш керак. Омонатларни яхши сақлай олмасликдан кўнгилсизликлар келиб чиқади. Инсонлар бир-бирларидаги ҳақ-ҳуқуқларни яхши билмасликлари ёки билсалар ҳам унга тўла риоя қилмасликларидан муаммолар пайдо бўлади.\nМасалан, бировнинг шаънига айтилган ноўрин сўз. Унинг ҳақлигини билиб туриб, бирор дунёвий ғараз билан, унинг зиддига гувоҳлик бериш, унинг шаънига бўҳтонлар тўқишлик – бу айни хиёнат ҳисобланади.\n"Улар (мўминлар) (одамларнинг берган) омонатларига ва (ўзаро боғлаган) аҳд-паймонларига риоя этувчидирлар" (Мўъминун, 8).\nПайғамбаримиз (соллаллоҳу алайҳи ва саллам)марҳамат қиладилар: "Бадавлат кишининг (қарзини, омонатини ва бировларнинг ҳақини беришда) кечиктириши зулмдир. Агар (камбағал киши) пулдор кишидан қарзининг муддатини чўзиб беришини талаб қилса, қабул этсин".\nҲадиси шарифларда қарздор қарзини узишга қийналиб қолса, муддатини узайтириб берувчилар учун катта мукофотлар ваъда қилинган.\nШунинг учун масъулиятни чуқур ҳис этган ҳолда, омонатларни ўз вақтида адо этишга жиддий ҳаракат қилишимиз, лозим бўлади. Зеро, Пайғамбаримиз (соллаллоҳу алайҳи ва саллам) марҳамат қилиб айтганлар:"Омонат берган кишига омонатини қайтаринг! Сизга хиёнат қилган кишига сиз хиёнат қилманг!"\nОмонатнинг яна шундай бир кўриниши бор, у ҳам бўлса Аллоҳ таоло инсонга ато этган жон омонатидир!\nИмом Бухорий ривоят қилган ҳадиси қудсийда Расулуллоҳ (соллаллоҳу алайҳи ва саллам) шундай дейдилар: «Аллоҳ таоло ҳадиси қудсийда марҳамат қилади: "Бандам ўзини-ўзи ўлдириб, Мен берган умрга шукр қилмай, шошилди. Шунинг учун унга жаннатни абадий ҳаром қилдим».\nАллоҳнинг тақдирига имон келтирган ҳолда, турмушда учрайдиган айрим синовларни сабр-тоқат билан енгиб, ато этилган ҳаёт неъматини зое қилмаслик зарур. Аллоҳ таоло сабр- бардошимиз эвазига ажру савоблар беришини унутмайлик.


АҚШ сенаторлари президент Бушнинг режасини юқори лавозимли расмийлар билан муҳокама қилдилар.\nАҚШ сенаторлари президент Жорж Бушнинг Ироқ хусусидаги режалари бўйича сешанба куни АҚШнинг юқори лавозимли расмийлари ва ҳарбий қўмондонларига кўплаб саволлар бердилар.\nМаълумки, беш ҳафта давом этган урушдан сўнг АҚШ президенти Жорж Буш 1 май куни Ироқда асосий ҳарбий операциялар тугаганини эълон қилди. Ҳозирга қадар Ироқда душман ўқидан 184 нафар Америка аскари нобуд бўлди ва 102 нафари яраланди. Асосий ҳарбий операциялар тугаганига қарамай, президент Буш яқинда уруш ҳаражатларини яна жорий молия йилига киритди.\nКонгресс Ироқ учун 79 миллиард доллар ажратиш таклифини аллақачон тасдиқлаган. Бироқ, президент Жорж Буш Конгресс аъзоларидан қўшимча 87 миллиард доллар ажратилишини сўрамоқда.\nСенатнинг Ҳарбий масалалар бўйича қўмитаси мазкур масалани сешанба куни биринчи маротаба муҳокама қилди. Кузатувчилар фикрича, бу масала яна бир нечта йиғилишнинг асосий мавзуси бўлади.\nҚўмита йиғилишида АҚШ Мудофаа вазири ўринбосари Пол Волфовиц, қуролли кучлар Бош штаби бошлиғи генерал Ричард Майерс, АҚШ Давлат котибининг сиёсий масалалар бўйича ёрдамчиси Марк Гроссман иштирок этдилар.\nПол Волфовиц федерал бюджет камомади катталашиб бораётган бир пайтда 87 миллиард доллар катта маблағ эканини тан олишини, бироқ халқаро терроризмга қарши курашда бу унчалик катта маблағ эмаслигини таъкидлади. Буш маъмурияти Ироқни халқаро терроризмга қарши курашда марказий ўринга қўйган. Шу ҳақда Пол Волфовиц гапиради: “Маблағ миқдори қанчалар катта бўлмасин, 11 сентябр воқеаларида кўрилган даҳшатли инсоний талафотлар билан солиштирганда у барибир кичик”, - деди АҚШ Мудофаа вазири ўринбосари.\nСенатор Эдвард Кеннеди бундай баёнотлардан қониқиш ҳосил қилмаганини билдирди. Демократик партия аъзоси бўлган Кеннеди бошидан Бушнинг Ироқда уруш бошлаш режасига қарши чиққан. Кеннеди Америка оилалари 87 миллиард доллар маблағни беришини, аммо ундан олдин Буш маъмурияти уларнинг Америка аскарлари Ироқда яна қанча муддат қолиши, ҳарбий операциялар ва қайта қуриш ишлари қанчага тушиши ва бошқа кўплаб саволларига жавоб бериши кераклигини таъкидлади: “Менимча, қўшимча маблағ ажратишимиздан олдин биз ҳеч бўлмаса қайта қуриш хусусидаги саволларга жавоб олишимиз лозим. Биз ҳарбий хизматдаги ўғил-қизларимизни қўллаб-қувватлаймиз, аммо қайта қуриш ишлари учун бир неча ўн миллиард доллар маблағ сўралаётган бир пайтда, саволларимизга жавоб беришингиз зарур”, - деди сенатор Эдвард Кеннеди.\nМичиган штатилик демократ сенатор Карл Левин ҳам ҳаражатлар борасида ташвиш билдирди. Левин ва Кеннеди президент Жорж Бушни БМТ мандатисиз Ироқ урушини бошлагани учун танқид қилдилар.\nҚўмита йиғилиши иштирокчиларининг ҳаммаси ҳам Бушнинг Ироқ сиёсатига қаршилик билдирмадилар. Масалан, қўмита раиси, Республикачилар партияси аъзоси сенатор Жон Уорнер АҚШ президенти сиёсатини тўлиқ қўллаб-қувватлайди. Оклахома шататидан сенатга сайланган бошқа республикачи сенатор Жеймс Инхоуф эса Левин ва Кеннеди Ироқ уруши ҳақида айтган гапларни бир томонлама, деб баҳолади: “АҚШ президенти бошқа давлатлар билан бирга ишлашни таклиф қилди. Қаршимизда турган муштарак муаммони бартараф этиш учун президент улардан, бошқа давлатлардан, БМТдан бирга ишлашни ўтиниб сўради”, - деди сенатор Жеймс Инхоуф.\nКонгресснинг айрим аъзоларига кўра, Буш маъмурияти олиб бораётган сиёсат борасида турли саволлар берилаётганига қарамай, Сенат ва Намояндалар палатаси президент сўраган пулни беришга рози бўлади.


«АвтоВАЗ» «Приора»ни ишлаб чиқаришни тўхтатди\n16:26 / 21.09.2015\n«АвтоВАЗ» Lada Priora оиласи автомобилларини ишлаб чиқаришни тўхтатди. Моделни йиғиш ишлари октябрдан аввал бошланмайди. Бу ҳақда корхона матбуот хизматига асосланиб, саrzone.uz хабар бермоқда.\n«Вазият жуда оддий, ҳеч қандай ғайритабиийлик йўқ. Заводнинг ишлаб чиқариш жадвали бозор талаблари ва дилерлик тармоқларининг буюртмалари асосида шакллантирилади — бу барча моделларга, хусусан, Lada Priora’га ҳам тааллуқли. Ишлаб чиқаришнинг сентябрь ойи режаси бажариб бўлинди», — деди «АвтоВАЗ» вакили.\n«Ведомости» газетасининг ўз манбаларига асосланиб хабар беришича, «Приора»ларнинг ишлаб чиқарилишини қайта йўлга қўйиш катта сўроқ остида турибди. Бу модель савдосининг жуда пастлиги ва тез орада Lada Vesta’нинг седан версияси сотувга чиқиши билан боғлиқ.\n«Ведомости» суҳбатдошларининг қайд этишича, «АвтоВАЗ» «Приора»ни чекланган миқдорда ишлаб чиқариш ва бошқа корхоналар, масалан, «Чеченавто» томонидан йиғилаётган моделлар учун эҳтиёт қисмлар етказиб беришга тайёр.\nАввалроқ Lada Priora’ни ишлаб чиқариш жараёни 2018 йилга қадар давом этиши ҳақида хабар берилган эди. Бундан ташқари, модель рестайлинг қилиниши ҳам кутилмоқда эди. Янгиланишдан сўнг «Приора» Lada XRay ва Vesta ўхшашроқ бўлиши керак эди.\nШунингдек, ОАВда шу моделни ишлаб чиқариш тўхтатилиши туфайли “АвтоВАЗ” 15 минг ходимини қисқартиришни режалаштираётгани ҳақида маълумот пайдо бўлган эди.


«Норма Маслаҳатчи» газетасининг 2021 йил 6 июль 27-сони - Gazeta.Norma.uz\n«Норма Маслаҳатчи», №27, 2021й. 6 июль\nЖиноий даромадларни легаллаштиришга қарши курашиш миллий даражада\nПрезидентнинг 28.06.2021 йилдаги ПФ-6252-сон Фармони билан Ўзбекистон Республикасининг жиноий фаолиятдан олинган даромадларни легаллаштиришга, терроризмни молиялаштиришга ва оммавий қирғин қуролини тарқатишни молиялаштиришга қарши курашиш миллий тизимини ривожлантириш стратегияси тасдиқланди (Фармон матни «СБХ» бугунги сонининг ҳужжатлар пакетида берилмоқда).\nПрезидентнинг 29.06.2021 йилдаги «Давлат органлари ва ташкилотларига юридик хизмат кўрсатиш фаолиятини янада такомиллаштириш чора-тадбирлари тўғрисида»ги ПҚ-5168-сон қарори қабул қилинди.\nОртиқча тўланган солиқ суммаси фоизи билан қайтарилади\nМолия вазирлиги, ДСҚ ва ДБҚ қарори билан Бюджет тизими бюджетлари даромадларининг касса ижроси тўғрисидаги йўриқномага ўзгартириш ва қўшимчалар киритилди (АВ рўйхат рақами 2771-3, 26.06.2021 й.).\nУй-жой хўжалиги яна ўзгаришлар остонасида\n«Кўп квартирали уйларни бошқариш тўғрисида»ги Қонуннинг кучга кирганига ҳали бир йил тўлмасиданоқ уй-жой хўжалиги соҳаси яна ўзгаришлар бўсағасида турибди. Президентнинг «Кўп квартирали уй-жойларни бошқариш тизимини янада такомиллаштириш тўғрисида»ги қарори (19.06.2021 йилдаги ПҚ-5152-сон) билан уй-жой сиёсатининг бугунги босқичдаги устуворликлари белгилаб берилди. Ҳозирги кунда мазкур соҳада янги шартлар, ёндашувлар, талабларни ҳисобга олган ҳолда тезкор ўзгаришлар юз бериб бормоқда. Ҳужжатда кўрсатилган янгиликларга алоҳида-алоҳида тўхталиб ўтишга тўғри келади. Айрим нормалар бир хил талқин қилинмайди, табиийки, улар шарҳларни талаб қилади. Лекин бу ҳақда мавзувий сонимизнинг келгуси сонида батафсил сўз юритамиз.\nКвартирани ўзгаларнинг қарзлари билан бирга сотиб олдим. Нима қилмоқ керак?\n2021 йилнинг апрель ойи охирида мен бир хоналик квартира сотиб олдим. Олди-сотди битимини тузаётганда нотариуснинг маълумотлар базасида квартира сотаётган шахснинг УЖКХ хизматлари бўйича қарзи борлигини аниқламади. Ҳужжатларни ўз номимга қайта расмийлаштириб бўлганимдан кейин Тошиссиққуввати ва Сувсоз ташкилотларидан маълум бўлдики, квартира собиқ эгасининг иссиқ ва совуқ сувдан қарздорлиги бор бўлиб, булар нотариуснинг маълумотлар базасида кўрсатилмаган. Етказиб берувчилар қайта ҳисоб-китобни амалга оширишди, энди олдинги квартира эгасининг қарзларини мен тўлаб қўйишим кераклигини таъкидлашмоқда. Бу қанчалик адолатдан? Муаммо квартиранинг олдинги эгаси иссиқ ва совуқ сув ҳисоблагичларининг қиёсловини ўз вақтида амалга оширмаганлиги туфайли юзага келган. Натижада етказиб берувчилар бу қарзни квартирада ҳисобда турганлар сони бўйича хизматларга ҳақ тўлашга ўтказиб юборишган. Квартирада 6 нафар киши ҳисобда турган, лекин собиқ уй эгаси ҳақни бир киши учун тўлаб келган. Ушбу қарздорликни олди-сотди битимини тузгунга қадар аниқлашнинг имкони йўқ эди, сабаби мен ҳали сотиб олмаган квартирам бўйича 17-сон шаклдаги маълумотномани ололмас эдим. Ҳозирда квартира собиқ эгасининг иссиқ ва совуқ сув бўйича қарздорлиги тахминан 5 млн сўмни ташкил этади. У бундай қарздорлик қаердан шаклланганини тушунмаяпти, ўта бандлигини рўкач қилиб, муаммони ҳал қилаётгани йўқ. Вақт ўтган сайин мен «ютқазаяпман» – Тошиссиққуввати ва Сувсоз ташкилотларида ҳужжатларни ўз номимга қайта расмийлаштириб бўлдим, ўзим яшаган давр учун тўловларни тўлаб боряпман, лекин бу маблағларим квартиранинг олдинги эгаси қарзларини қоплаш учун «қурбон» бўлиб кетяпти. Бундай вазиятда қандай йўл тутиш керак? Ойдек равшан бўлиб турган бу мунозарали вазиятни қайси тузилмалар ҳал қилиб бериши мумкин?\n«Агар мумкин бўлмаса-ю, лекин жуда хоҳласа, унда мумкин»\nОдатда, кўп квартирали уйларда (ККУ) ноқонуний қайта режалаштириш ва реконструкция қилиш масалалари шу тарзда ҳал этилади. Ижтимоий тармоқлардаги постларнинг шарҳи қонунчиликни қандай қилиб четлаб ўтиш мумкинлиги кўрсатилган маслаҳат ва тавсияларга тўлиб кетган: шубҳасиз бу хизматлар ҳақ эвазига бажарилади. Назорат органлари мазкур шарҳлар бўйича ишласа ҳам бўлади: далилларни аниқлаш, ҳуқуқбузарларга жарима солиш, квартираларни тегишли ҳолатга келтириш мумкин. Постларни ўқиган киши ҳалигача тирик юрганига шукур қилиб, қувониб кетади... Ахир, кўп қаватли уйларга доир ўз ғояларини ҳаётга татбиқ этар экан, наҳотки одамлар хавфсизликка таҳдид солаётганлари, ўзлари ва ўзгаларни ноқулайлик ва хатарларга солаётганларини англамасалар? Шунинг натижаси ўлароқ – уларнинг айби билан пешайвонлар қуламоқда, шифтдан юқори қаватдаги қўшнининг ҳожатхонаси ёки ҳаммомхонасидан чакка ўтмоқда, умумий уй тизимини ўз хоҳишига қараб тўсиб қўйгани сабабли кимдир қиш кунларида музлаб қолаётир ва ҳоказо. Кўплаб уй эгалари ўзларининг меъморчилик «санъати»ни кўрсатгиси келиб, куракда турмайдиган ғоя-фантазияларини чеклаши мумкин бўлган қонунлар, меъёр ва қоидалар борлиги хусусида ўйлаб ҳам кўрмайдилар. Улар ўз квартираларида хаёлларига нима келса, шуни қила оламан, деб ўйлашади. Бу ҳам етмагандек, бошқаларга ҳам маслаҳатлар беришади.\nУМШдан ўзини ўзи бошқаришга қандай қилиб ўтиш бўйича 12 маслаҳат\nККУни юридик шахсни ташкил этмаган ҳолда бевосита жойлар мулкдорлари томонидан бошқаришда юзага келадиган муаммолар хусусида биз «Норма маслаҳатчи»нинг 8.06.2021 йилдаги 23-сонида чиққан мавзувий сонимизда гапириб ўтган эдик. Бошқарувнинг мазкур усулига қизиқиш катта бўлаётгани маълум бўлмоқда. Таҳририятимизга бевосита бошқаришнинг турли жиҳатларини тушунтириб беришни сўраб савол бераётганлар кўпайиб қолди. Кўпроқ берилаётган саволларга ечим бўлиши мумкин бўлган 12 та маслаҳатни эътиборингизга ҳавола қиламиз.\nЎзбекистонда электр энергиясининг улгуржи бозори яратилмоқда\nЛойиҳа офисининг экспертлари томонидан 2021–2025 йилларга мўлжалланган уч босқичдан иборат улгуржи рақобатбардош электр энергияси бозорига ўтиш кетма-кетлиги ишлаб чиқилди, дея хабар берилади Энергетика вазирлигининг ахборотида.\nУй-жойларга хизмат кўрсатиш сифати яхшиланади\nТошкент вилоятининг Олмалиқ шаҳрида вилоят уй-жой коммунал хизмат кўрсатиш бошқармаси ҳамда кўп хонадонли уй жойларни назорат қилиш инспекцияси билан ҳамкорликда тадбир ташкил этилди.\nЧет элда хорижий паспортни расмийлаштириш\nМосквадаман, Ўзбекистон Республикасининг РФдаги Элчихонасида консуллик ҳисобида тураман. Карантин чоралари юмшатилиб, чегаралар очилганидан кейин вояга етмаган фарзандим билан Исроилга кетишни режалаштиряпман. Хорижда доимий яшайдиган шахслар учун хорижий паспортни олиш тартиби қандай?\nАлиментлар олдиндан қандай тўланади\nЎзбекистон фуқаросиман, Тошкент шаҳрида яшайман. Россия Федерациясида яшайдиган туғишган опам ҳозирда бетоб, унинг аҳволи оғир ва қарайдиган ҳеч кими йўқ. У Владимир шаҳрига унинг ёнига боришимни сўраяпти. Бироқ собиқ турмуш ўртоғим 13 ва 14 ёшдаги вояга етмаган болаларимга алимент тўламаганлигим сабабли хорижга чиқишимга тақиқ қўйдирган. Мамлакатимизда хорижга вақтинча чиқиш учун алиментларни олдиндан тўлашга имконият берувчи қонун ҳужжатларида мавжудми?\nЕтим болалар учун квартира\nОпа-сингил болалар уйида тарбияланганмиз. Ота-онамиз автомобиль ҳалокатида вафот этишганидан кейин бизни болалар уйига юборишган. Бунга қадар биз Тошкент шаҳридаги уч хонали квартирада яшардик ва у ерда доимий рўйхатдан ўтказилганмиз. 16 ёшга тўлдик. Марҳум отамиз квартира эгаси эди. Ушбу квартирада отамизнинг туғишган укаси ҳам рўйхатдан ўтган эди, у бизнинг розилигимизсиз квартирани сотиб юборган. Квартира олди-сотдиси юзасидан даъволашишга ҳақлимизми? Агар шундай бўлса, у ерда рўйхатдан ўтишимиз мумкинми?


Геймерлар учун барча тугмалари «белида» жойлашган смартфон чиқди (фото+видео) — Sof.uz\nГеймерларга мўлжалланган барча смартфонларни Lenovo компанияси ўзининг Legion модели билан яксон этишга сўз берган. Интернетда тарқалаётган расмлари унинг умуман ўзгача дизайнга эга эканлигини кўрсатмоқда. Компания мазкур моделнинг геймерларга максимал даражада қулай бўлиши йўлида чиндан ҳам заҳмат чеккан.\nАввало, Lenovo Legion учун энг сўнгги – Android 10 операцион тизими базасида ZUI 12 номли махсус график қобиқ ишлаб чиқилган. Компания мазкур геймерофонини “горизонтал экран” сўзлари билан реклама қиляпти.\nЧиндан ҳам, смартфон ўйин давомида геймернинг қўлида горизонтал ҳолатда туришини ҳисобга олиб, унинг дисплейи ва интерфейсини, барча тугмачаларини ва датчикларини шунга мослаб ишлаб чиқишган. Lenovo Legionʼнинг қўшалоқ асосий камераси ва фоточақноғи орқа панелнинг ўртасига ўрнатилган.\nБуниси-ку майли, гаджетнинг ҳатто селфи-камераси ҳам “қоқ белида” жойлашган – уни корпуснинг ён қиррасидан чиқувчи механизмга ўрнатишган. Яъни, смартфон геймерлар қўлига ўта даражада мосланган – бунақасини ҳали кўрмагансиз!\nБлогерлар ҳали тақдимотдан ҳам аввал Legionʼнинг инсайдерлар тарқатган расмлари ва бошқа маълумотларга асосланиб, унинг видео тавсифларини тайёрлашмоқда. Қуйида шулардан бирини (инглиз тилида) кўришингиз мумкин:\nсмартфон Lenovo Legion геймерлар\n26.05 12:37 646\n5.12 10:08 846 Технология


"Ливерпуль" дарвозабони Адриан: "2 ҳафта олдин мен қайерда ўйнашимни билмас эдим"\n15 август, 2019, 16:16 443\nТеглар:Ливерпуль | Алиссон\nАдриан УEФА Суперкубоги чемпионлигидан кейинги ҳиссиётларини айтиб ўтди.\n"Ливерпуль" клуби дарвозабони Адриан Кастильо УEФА Суперкубоги ғолибига айланганидан сўнг, ўз фикрлари билан ўртоқлашди.\n"Бир ой олдин мен ўз мураббийим билан ва дўстларим билан Испанияда ишладим. 2 ҳафта олдин қайерда ўйнашимни билмас эдим - Испанияда ёки бошқа Лигада. Кейин "Ливерпуль" варианти пайдо бўлди. Бу менинг ҳаётимда қабул қилган энг муҳим қарор бўлди.\nМен имкониятга эга бўлишимни билардим, аммо бунчалик тез содир бўлишини кутмаган эдим. Бу йерда эканлигимдан жуда хурсандман ва футболчилар бошиданоқ менга ёрдам беришларидан ғурурландим. Улар мени очиқ қўл билан кутиб олишди. Бу ақл бовар қилмайдиган оқшом эди.\nРостини айтсам, дарвозабон учун пенальти бироз омадга боғлиқ, чунки сиз тўғри йўналишда сакрашингиз ва энг яхши тарзда ўйнашингиз керак. Сўнгги пенальтида чап томонга сакрадим, лекин охиригача кутдим ва ўнг оёғим билан тўпни қайтардим.\nМен тиззам билан йиқилдим, йигитлар ва мураббийнинг югуришини кутдим. Ҳамма сакраб тушди. Мен видеони қайта кўриб чиқишим керак. Чунки кўпчилик менга қаҳрамон сифатда қарамоқда. Бу умрим давомида эслаб қоладиган ақл бовар қилмас лаҳзалар эди.\nДарвозабоннинг ҳаёти шундай. Ҳамма нарсага тайёр туриш керак. Мен Алиссон ўтган мавсум клубда ва терма жамоада ажойиб ўйин намойиш этганини билардим. Аммо мен у билан асосий таркиб учун курашишга, рақобатлашишга ва унинг ривожланишига ёрдам бериш учун келдим. Соғлом рақобат иккаламиз учун ҳам, клуб учун ҳам яхши.\nУ ўйин олдидан менга "Омад тилаймиз, амиго" деб ёзди ва мен унга миннатдорчилик билдирдим. Бу жуда ёқимли эди, мен у билан ишлашда ўзимни жуда қулай ҳис этяпман. У тез орада соғайиб кетишига умид қиламан," - деди Адриан.\nНаби Кейта машғулотларга қайтди, Дивок Ориги "Челси"га қарши ўйнаши сўроқ остида\n"Ливерпуль" 35 ёшли дарвозабон билан шартнома имзоламоқчи\nАлиссоннинг қачон сафга қайтиши маълум бўлди


Халқаро ташкилотлар Умиданинг озод этилишини талаб қилмоқда\n23 январ 2021, Тошкент вақти: 20:09\nИнсон ҳуқуқларини ҳимоя қилиш билан шуғулланувчи кўплаб халқаро ташкилотлар ҳамон ҳибсда қолаётган ўзбекистонлик журналист ва ҳуқуқ ҳимоячиси Умида Ниёзованинг зудликда озод этилишини талаб қилмоқда.\nХалқаро ташкилотлар Ниёзовага нисбатан сиёсий айбловлар қўйишга уриниш бўлаётганини кескин қоралаб, буни Ўзбекистон ҳукуматининг ҳуқуқ ҳимоячиларига нисбатан асоссиз тазйиқу таъқибларининг навбатдагиси сифатида баҳоламоқда.\nТошкентдан олинган хабарларга кўра, адвокат Аброр Юсупов У.Ниёзова билан учрашишга муваффақ бўлган. У.Ниёзованинг аҳволи яхши, соғлиғидан ҳам шикоят қилмаган. Ҳозир унга нисбатан Жиноят кодексининг 246 ва 243-моддалари бўйича тергов-суриштирув ишлари бормоқда. Бу моддаларда давлат чегарасидан ноқонуний ўтиш ва контрабанда айби кўзда тутилган.\nШунингдек, адвокат ўз ҳимояланувчисига нисбатан жамоат хавфсизлигига таҳдид солувчи экстремистик руҳдаги материалларни йиғиш ва тарқатиш, акрамийлар гуруҳига алоқадорлик каби бир неча сиёсий айблар қўйишга уриниш бўлаётгани ҳақида маълум қилди. Ҳозирча терговга оид бошқа тафсилотлар маълум эмас.\n31 январь куни Германиянинг Тошкентдаги элчихонаси вакиллари У.Ниёзованинг яқинлари билан учрашди.\n“Германия элчихонаси вакиллари учрашувга таклиф қилди. Бордик ва бор тафсилотларни гапириб бердик. Элчининг иккинчи котиби Уве Берндт биз билан суҳбатлашди ва улар Умиданинг вазиятини кузатиб бораётганини айтди”, - дейди ҳуқуқ ҳимоячисининг яқин қариндоши.\nАммо, У.Ниёзованинг яқинлари сўзларига кўра, Умиданинг аҳволи қандай, тергов қандай боряпти — уларнинг бу борадаги сўровларига адвокат ҳам тўлиқ жавоб бера олмаяпти. Шунингдек, ҳуқуқ ҳимоячисининг қаерда ҳибсда сақланаётгани ҳам сир тутилмоқда.\nКуни-кеча “Ҳьюман уайтс уотч”, “Фридом ҳаус”, “Амнисти интернэйшнл”, шунингдек, “Asia Pasifik Forum on Women” каби аёллар ҳуқуқи ва аёл ҳуқуқ ҳимоячилари ҳимояси билан шуғулланувчи кўплаб халқаро ташкилотлар У.Ниёзованинг ҳибсга олинишига ўз муносабатини билдирди.\nЖумладан, “Фридом ҳаус” У.Ниёзованинг ҳибсга олиниши мутлақ асоссиз ва бу, шубҳасиз, унинг касбий фаолияти билан боғлиқ, деб ҳисобламоқда.\n“У.Ниёзова инсон ҳуқуқлари ҳимояси билан шуғулланувчи фаоллардан бири ва “Фридом ҳаус” ташкилоти унинг ҳибсга олиниши касбий фаолияти билан боғлиқ, деб ҳисоблайди. Ўзбекистон ҳукумати ҳибсга олинганлар ва маҳбусларга нисбатан қийноқлари билан яхши танилган. Шу боис, биз ҳибсда қолаётган У.Ниёзова тақдиридан қаттиқ хавотирдамиз”, - дейилади “Фридом ҳаус” раҳбари Женнифер Уинзор номидан тарқатилган баёнотда.\n“Ҳьюман райтс уотч” ташкилоти ҳам У.Ниёзова тақдиридан хавотир билдириб, унга нисбатан Ўзбекистон Жиноят кодексининг 246-моддаси бўйича айб қўйилиши асоссиз ва хавотирли эканини таъкидламоқда.\n“Сўнгги вақтларда Ўзбекистон ҳукумати бир неча ҳуқуқ ҳимоячиларига мана шу модда бўйича айб қўйди. Андижонлик ҳуқуқ ҳимоячиси Гулбаҳор Тўраеванинг ҳибсга олиниши бунга сўнгги яққол далил. У.Ниёзовани эса биз яхши биламиз ва унинг ҳеч қандай диний экстремистик, фундаменталистик ташкилотларга алоқаси йўқ ҳисоблаймиз”, - дейди ҲРУнинг Москвадаги ваколатхонаси вакили Александр Петров.\nАёл ҳуқуқ ҳимоячилари ҳимояси билан шуғулланувчи “Asia Pasifik Forum on Women” ташкилоти эълон қилган баёнотда эса ҳуқуқ ҳимоячисининг ҳибсга олиниши, шубҳасиз, Ўзбекистондаги бугунги сиёсий тузумнинг инсон ҳуқуқлари устиворлиги, демократик ислоҳотларга тоқатсизлиги намунаси, деб баҳоланган.\n“Биз У.Ниёзованинг зудлик билан озод қилиниши тарафдоримиз ва бу борада Ўзбекистон ҳукуматига хат жўнатдик. Биз Осиё, шу жумладан, Марказий Осиё давлатларида аёллар ва аёл ҳуқуқ ҳимоячилари билан боғлиқ вазиятни кузатиб борамиз ва айтиш мумкинки, Ўзбекистонда, умуман, ҳуқуқ ҳимоячилари муттасил босим остида”, - дейди “Asia Pasifik Forum on Women” ташкилоти вакили.


Тошкент вилоятида Халаро сув-бото ушларининг 2016 йилдаги ишки сано натижалари\nТошкент вилоятида Халқаро сув-ботқоқ қушларининг 2016 йилдаги қишки саноқ натижалари\n2016 йил учун Тошкент вилоятида Халқаро сув-ботқоқ қушларининг қишки саноғининг биринчи натижалари олинди.\nЎзбекистон қушларни муҳофаза қилиш Жамияти аъзолари 10-январда Туябўғиз сув омборида (Тошкент денгизи) 26 турга оид, умумий сони 10634 та сув-ботқоқ қушларини ҳисобга олишди. Ўтган йилдаги каби бу йилда ҳам ёввойи ўрдак (5885) ва қизилбош (2582) кўпчиликни ташкил қилди. Катта қорабузов (1274) етарлича кўп миқдорда бўлди. Энг қизиғи олдинги қишлашда учрамаган анғирт ўрдагининг 12 тасини учратиш бўлди. Ўтган йилгига нисбатан қишловчи қушлар тур таркиби унча ўзгармаган, уларнинг сони эса ушбу ҳавзаларга хос кўп йиллик кузатувларнинг ўртача сонини ташкил этган. Сувда ва сув омбори соҳилларда озиқланаётган қушлар овчилар ва балиқчилар томонидан кўп марталаб безовта бўлдилар.\nУшбу кунда Янгийўл балиқчилик хўжалигининг ҳовузларида Birds.uz командаси бедвочерлари саноқ ўтказдилар. Бу ерда сувда сузувчи ва сув олди қушларининг 15 тури учратилди. Уларнинг бу ердаги сони унчалик кўп эмас - 400 га яқин, чунки унча катта бўлмаган сув ҳавзаларида овчилик жадал бормоқда эди.\nЎзбекистон қушларни муҳофаза қилиш Жамияти ҳисобга олишнинг юбилейида бутун январ давомида қишловчи қушларни бошқа вилоятларда - Бухоро, Самарқанд, Қашқадарё, Наманган ва Фарғоналарда ҳисобга олишни ўтказди. Ҳисобга олиш натижалари билан Жамиятнинг www.uzspb.uz сайтида, Facebook даги саҳифаси ва Жамият гуруҳида танишиш мумкин.


Ядро урушининг ҳалокатли оқибатлари тасвирлаб берилди - 21.10.2021, Sputnik Ўзбекистон\nЯдро урушининг ҳалокатли оқибатлари тасвирлаб берилди\nАҚШ олимлари ядро қуролини қўлланилиши қандай оқибатларга олиб келишини тасвирлаб беришди 21.10.2021, Sputnik Ўзбекистон\nТОШКЕНТ, 21 окт - Sputnik. АҚШнинг Рутгер университети олимлари ҳамда бир қатор илмий муассаса мутахассислари ядро урушининг оқибатлари узоқ давом этадиган иқлим ўзгаришларга олиб келиши мумкин, дея башорат қилишди. Бу ҳақда Journal of Geophysical Research: Atmospheres нашрига таяниб РИА Новости хабар берди.Тадқоқотларни олиб борган олимлар, замонавий сунъий иқлим ҳолатини юзага келтиришди. Бунда оксид азоти ва эрозоль отилади. Ва бу вазиятда унинг озон қатламига, қолаверса, ультрабинифша нурларинининг таъсирини текширишди.Ушбу тадқиқотга кўра, атом бомбасини қўлланилиши озон қатламини узоқ йилларга барбод қилиб, кучли ультабинафша нурланишга олиб келар экан.Бу эса инсонларнинг соғлиғига жиддий таъсир ўтказиб, озиқ-овқат маҳсулотларига ҳам ўз зарарини билдирмасдан қўймас экан.Олимлар айни шундай фаразий (гепотетик) тажрибани Покистон-Ҳиндистон ва Россия-АҚШ давлатлари ўртасида юзага келиш мумкин бўлган ядро урушининг сценарияларини мисол қилиб олишди.Биринчи мисолда атмосферада 5 мегатонна қурум вужудга келади. Мазкур вазиятда ультрафиолет нурланиш бир йил оралиғида шиддат билан ўсиши кузатилади. Озон қатлами бундай зарбадан сўнг 25 фоизга қисқариб, тўлиқ ўзини тиклаб олиши учун 12 йил талаб этади.Энг қўрқинчли оқибат Россия ва АҚШ ўртасидаги ядро тўқнашувларидан кейин ҳосил бўлиши мумкин. Олимлар 150 мегатонна қурумнинг отилиши 7 йил ўтганидан сўнг ультрафиолет шиддат олишни таъкидлашмоқда. Озон қатламининг 75 фоизга қисқариши ва бу вазият 15 йил давом этиши тахмин қилинмоқда.Маълумот ўрнида, озон қатлами – ердан 15-30 км баландликларда жойлашган қуёшнинг ультрабинафша нурлари ва радиациясидан сақлайдиган мустаҳкам қалқондир.\nолимлар, ақш, ядро қуроли, бомба, иқлим ўзгариши\n11:22 21.10.2021 (янгиланди: 11:42 21.10.2021)\n© Sputnik / Павел Лисицын / Фотобанкка ўтишАтомная электростанция\nАҚШ олимлари ядро қуролини қўлланилиши қандай оқибатларга олиб келишини тасвирлаб беришди\nТОШКЕНТ, 21 окт - Sputnik. АҚШнинг Рутгер университети олимлари ҳамда бир қатор илмий муассаса мутахассислари ядро урушининг оқибатлари узоқ давом этадиган иқлим ўзгаришларга олиб келиши мумкин, дея башорат қилишди. Бу ҳақда Journal of Geophysical Research: Atmospheres нашрига таяниб РИА Новости хабар берди.\nТадқоқотларни олиб борган олимлар, замонавий сунъий иқлим ҳолатини юзага келтиришди. Бунда оксид азоти ва эрозоль отилади. Ва бу вазиятда унинг озон қатламига, қолаверса, ультрабинифша нурларинининг таъсирини текширишди.\nУшбу тадқиқотга кўра, атом бомбасини қўлланилиши озон қатламини узоқ йилларга барбод қилиб, кучли ультабинафша нурланишга олиб келар экан.\nБу эса инсонларнинг соғлиғига жиддий таъсир ўтказиб, озиқ-овқат маҳсулотларига ҳам ўз зарарини билдирмасдан қўймас экан.\nОлимлар айни шундай фаразий (гепотетик) тажрибани Покистон-Ҳиндистон ва Россия-АҚШ давлатлари ўртасида юзага келиш мумкин бўлган ядро урушининг сценарияларини мисол қилиб олишди.\nБиринчи мисолда атмосферада 5 мегатонна қурум вужудга келади. Мазкур вазиятда ультрафиолет нурланиш бир йил оралиғида шиддат билан ўсиши кузатилади. Озон қатлами бундай зарбадан сўнг 25 фоизга қисқариб, тўлиқ ўзини тиклаб олиши учун 12 йил талаб этади.\nЭнг қўрқинчли оқибат Россия ва АҚШ ўртасидаги ядро тўқнашувларидан кейин ҳосил бўлиши мумкин. Олимлар 150 мегатонна қурумнинг отилиши 7 йил ўтганидан сўнг ультрафиолет шиддат олишни таъкидлашмоқда. Озон қатламининг 75 фоизга қисқариши ва бу вазият 15 йил давом этиши тахмин қилинмоқда.\nМаълумот ўрнида, озон қатлами – ердан 15-30 км баландликларда жойлашган қуёшнинг ультрабинафша нурлари ва радиациясидан сақлайдиган мустаҳкам қалқондир.


Шавкат Мирзиёев Самарқанд вилоятига ташрифини бошлади » Ўзбекистон янгиликлари – Zamin.uz\n, 12 2021, 22:53\n15 апр, 14:00 783 Жамият\nЯнги аэропортни жорий йил сентябрда фойдаланишга топшириш режалаштирилган. Шундан сўнг, у «очиқ осмон» режимида тўлиқ ишлай бошлайди. 1000 киши иш билан таъминланади. Самарқанд халқаро аэропорти 1967 йилда қурилган.\nШавкат Мирзиёев Самарқанд вилоятига келди 11 янв, 10:13\nШавкат Мирзиёев Нукус халқаро аэропортини кўздан кечирди (фото) 15 ноя, 13:49\nСамарқанд–Истанбул йўналишидаги парвоз куни аниқ бўлди 04 окт, 12:03\n“Тошкент” халқаро аэропортида таъмирлаш ишлари бошланди 02 июн, 13:59


Санжар Раҳмоновнинг Флойд Мейвезер билан ҳамкорлиги давом этадими?\n12 ноябрь, 2020, 17:45\nТеглар:Профессионал бокс | Санжарбек Раҳмонов | Флойд Мейвезер\nУ бу борада маълумот берди.\nМаълумки, супер енгил вазн (63.5 кг) тоифасида ўз жангларини ўтказиб келаётган, Санжар Раҳмонов (12-3-1,6 КО) афсонавий Флойд Мейвезерга қарашли “TMT Promotions”нинг мижози саналади. Ҳозирда, у АҚШда навбатдаги жангларига тайёргарлик кўрмоқда.\nУнинг фаолиятида йил охирига қадар қандай янгиликлар бўлиши кутилмоқда? Бу борада боксчимизнинг ўзи сайтимизга маълум қилди.\n“Йил охирига қадар битта жанг ўтказишимиз аниқ. TMT билан шартномаларимни янгиладик. Йил бошидан ушбу промоутерлик компанияси жангларимни ташкил қилади. Йил якунидаги жангим эса, менежерим томонидан амалга оширилади. Ҳозирча, рақиб ва жанг санаси борасида аниқ маълумот айта олмайман”,-деди Раҳмонов\nЭслатиб ўтамиз: Санжар Раҳмонов сўнгги жангини жорий йил 28 февралда Кит Хантерга қарши ўтказиб, очколар ҳисобида имкониятни бой бериб қўйганди.\nФлойд Мейвезер ва Логан Пол жангининг PPV нархлари эълон қилинди


ЗОМИНДА БАЙРАМОНА ТАДБИР » Жиззах ҳақиқати газетаси расмий сайти\nЖиззах ҳақиқати газетаси » Янгиликлар » ЗОМИНДА БАЙРАМОНА ТАДБИР\nЎзбекистон Республикаси Президенти Шавкат Мирзиёевнинг 2019 йил 27 декабрь куни ёшлар билан учрашувида белгилаб берилган устувор вазифалар вилоятимизда ҳам оғишмай амалга оширилмоқда.\nТуман қиёфасига кўрк бағишлаган замонавий Ёшлар марказида вилоят ҳокими Эргаш Салиев билан бўлиб ўтган очиқ мулоқотда айни шу йўналишда олиб борилаётган кенг қамровли ишларга алоҳида эътибор қаратилди.\nБайрамона тадбирда вилоятимиз раҳбари зоминлик ёшларнинг илғор ташаббус ва ғоялари ҳамиша қўллаб-қувватланишини, секторлар кесимида баркамол авлод эгаларининг ҳар бир мурожаати ҳал қилиб борилишини айтди.\nШундан сўнг келажагимиз эгаларига сўз берилиб, уларнинг фикр-мулоҳазалари тингланди. 10-умумтаълим мактабининг ўқувчиси Фотима Қаҳҳорова Зомин семинарининг биринчи босқичини вилоятимиз ёшлари ўртасида ташкил этиш таклифи билан чиқди.\nДаштобод шаҳарчасидаги 65-умумтаълим мактабининг ўқувчиси Элбек Ўроловнинг айтишича, билим даргоҳидаги ўзбек жанг санъати тўгараги мураббий йўқлиги сабабли ёпилиб кетган. Унинг фаолиятини қайтадан тиклаш лозим.\nЁшлар томонидан кўтарилган шу каби таклиф, мулоҳазалар вилоят ҳокими ва мутасадди ташкилотларнинг раҳбарлари томонидан қўллаб-қувватланди. 22 та мактабда 2025 йилга қадар замонавий спорт зали бунёд этиладиган бўлди.


СЎРАГАН ЭДИНГИЗ... Энди болалар мактабга онлайн қабул қилинади - Фуқароларнинг ўзини ўзи бошқариш органлари фаолиятини мувофиқлаштириш бўйича Республика кенгаши\nСЎРАГАН ЭДИНГИЗ... Энди болалар мактабга онлайн қабул қилинади\n— Фарзандим 6 ёшда, уни янги ўқув йилида мактабга бермоқчи эдим. Танишларимнинг айтишича, болаларни мактабга қабул қилиш бўйича янги тартиб-тамойиллар жорий қилинибди. Шу ҳақда маълумот берсангиз...\nХалқ таълими вазирлиги етакчи мутахассиси:\n— Вазирлар Маҳкамасининг “Болаларни давлат умумий ўрта таълим муассасаларига қабул қилиш бўйича давлат хизматлари кўрсатишнинг маъмурий регламентини тасдиқлаш тўғрисида”ги қарорига мувофиқ, 7 ёшга тўлмаган болаларни қўшимча квота бўйича мактабларга қабул қилишда ота-оналарнинг розилиги асосида энг кам ойлик иш ҳақининг ўн бараваридан кам бўлмаган миқдорда бир марталик йиғим ундирилади.\n2019/2020-ўқув йилидан биринчи синфга боланинг қабул ҳужжатлари Давлат хизматлари марказлари ёки Ягона интерактив давлат хизматлари портали орқали топширилади. Аризалар 15 июндан 31 августгача қабул қилинади. Ҳужжатлар топширилгандан бир кун ўтгач, мактабга йўлланма ёки асослантирилган рад жавоби берилади. Ушбу тартибга босқичма-босқич ўтиш режалаштирилган. Илк босқичда Тошкент шаҳридаги 81 мактабга ҳужжатлар онлайн тарзда топширилади.\nЎқувчилар мактабларга яшаш жойи бўйича қабул қилинади. Ҳар бир мактабга туман (шаҳар) ҳокимликлари микроҳудуд бириктиради. Яъни ҳар бир мактаб, аввало, ўзига бириктирилган микроҳудудда яшовчи аҳолининг фарзандларини қабул қилади. Мактаблар ўзига қарашли микроҳудуддан ташқаридан ҳам бола қабул қилиши мумкин. Бунинг учун ўша мактабга қўшимча квота ажратилган бўлади.\nАвтор: кўрсатилмаган / Манба: кўрсатилмаган / Кўришлар: 118\n“Инсонларнинг дарду ташвишларини ўйлаб яшаш инсонийликнинг энг олий мезонидир”\n31 май Ўқувларни ташкил этиш ва ўтказиш юзасидан видёселектор\n16 Сентябр 2019, 01:50 (GMT+5)


Қозоғистонда сайлов тинч ўтаяпти\nҚозоғистондаги навбатдан ташқари президентлик сайловлари деярли ҳеч қандай муаммоларсиз ва қонунбузарликларсиз ўтаётгани айтилмоқда.\nҚозоғистон Бош прокуратураси мамлакатда 3 апрел куни ўтказилаётган сайловлар давомида айрим қонунбузарликлар содир этилганини ва улар юзасидан 13 маъмурий ҳуқуқбузарлик иши очилганини эълон қилди.\n- Бош прокуратура, айрим майда қонун бузилишларини ҳисобга олмаганда, мазкур сайлов жараёни тинч ҳолатда ўтказилаётганини таъкидлайди, - деди Остонада берилган матбуот анжуманида Қозоғистон Бош прокуратураси расмий вакили Андрей Кравченко.\nУнинг сўзларига кўра, президентликка номзодларнинг 77 плакати, жумладан, Назарбоевнинг “Нур Ўтан” партиясига тегишли 72 плакат юлиб ташлангани аниқланган.\nСайловларда кузатувчилик қилаётган Остона шаҳар ҳокимияти расмийси Серикбай Ашенов Озодликка ҳақиқатан сайловлар давомида бирорта қонунбузарлик кузатилмаганини айтади.\n- Мен ҳозир Жамбул вилоятининг Қўлдай туманидаман. Мен кўриб кузатиб чиққан бир нечта сайлов участкаларида бирорта муаммо вужудга келгани йўқ. Барчасида сайлов маҳаллий ва халқаро кузатувчилар назорати остида олиб борилмоқда. Умуман олганда, бу сайловларда Қозоғистон фуқаролари ўз хоҳиш-иродасини ифода этиш учун барча шарт-шароитлар яратилган, - дейди ҳокимият кузатувчиси Серикбай Ашенов.\nҚозоғистондаги президент сайловларини кузатиб бораётган айрим қозоғистонлик экспертлар бу сайловларнинг тинч ўтиши олдиндан маълум бўлганини айтадилар.\nХатарларни баҳолаш гуруҳи директори, сиёсий таҳлилчи Дўсим Сатпаев бу сайловларда амалдаги расмийлар учун салбий бўлган ҳар қандай кўринишнинг олди олинганини гапиради.\n- Сайлов кутилганидек жуда тинч ўтаяпти. Ҳар ким ўзининг ролини бажараяпти. Энг долзарб масала - сайловчилар давоматини таъминлаш. Сайлов олдидан ҳам ҳукумат томонидан сайловчилар сонини оширишга қаратилган фаол ташвиқот кампанияси олиб борилди. Лекин ташкилотчиларнинг режаларига об-ҳаво жиддий таъсир ўтказади: масалан, Қозоғистоннинг энг йирик шаҳарларидан бири Олмаотада қор ёғаяпти. Умуман олганда, мухолиф кучлар иштирок этмаётгани боис сайловда бирор нохуш вазият юзага келади, деб ўйламайман, - дейди қозоғистонлик сиёсий таҳлилчи Дўсим Сатпаев.\nАснода Шанҳай Ҳамкорлиги Ташкилоти расмийлари Қозоғистондаги муддатдан олдин президент сайловлари тинч ўтаётганидан мамнун эканликларини маълум қилдилар.\n- Қозоғистондаги сайловлар барқарор вазиятда, турли нохушликларсиз ўтаётгани нафақат қозоғистонликларни, балки қўшниларни ҳам қувонтириши керак. Интриганинг йўқлиги эса шахсан мени жуда хурсанд қилди, - деди ШҲТ Бош котиби Муратбек Иманалиев журналистлар олдида қилган чиқишида.


Ўзбекистонда ҳаво ҳарорати пасайиб, қисқа муддатли ёмғир ёғиши кутилмоқда - UzNews.uz\nЎзгидромет хабарига кўра, бугун Ўзбекистон ҳудуди бўйича хорижий жанубдан иссиқ ҳаво оқими ҳаракатланиши натижасида об-ҳаво ўзгариб туради, ёғингарчилик бўлмайди. Ҳарорат +34...+39 даражани ташкил қилади.\n25 августда республикада об-ҳаво шароитларининг ўзгариши кутилмоқда: эрталаб республиканинг шимоли-ғарбий туманларига, кечга бориб марказий туманларига Волгабўйи ҳудудидан салқин ва нам ҳаво оқими киради.\nҚорақалпоғистонда, Хоразм, Бухоро, Навоий вилоятларида кун давомида, Тошкент, Самарқанд, Жиззах, Сирдарё, Қашқадарё вилоятларида эса кечга бориб қисқа муддатли ёмғир ёғади, момақалдироқ бўлиши мумкин.\nҲарорат кечаси +20...+25 даража атрофида бўлади, кундузи пасайиб, +28...+33 даражани ташкил қилади, бу меъёрий кўрсаткичлардан бироз пастдир.\n26 август куни республика ҳудудига кирган салқин атмосфера фронти жануби-шарқ томонга силжийди, мамлакат ҳудудининг катта қисмида момақалдироқли ёмғир ёғиши мумкин. Қорақалпоғистонда, Хоразм, Бухоро, Навоий вилоятларида эса ёғингарчилик тўхтайди.\nҚайд этилишича, антициклон таъсирида 26 август энг салқин кун бўлиши кутилмоқда, ҳарорат кечаси +15...+18 даража, кундузи +23...+26 даражани ташкил қилади. Бундай ҳарорат меъёрдан 6-9 даражага пастдир.\nҲафтанинг сешанба ва чоршанба кунлари республика бўйича шамолнинг тезлиги секундига 15-20 метргача кучайиши мумкин. Пайшанба ва жума кунлари мамлакатда об-ҳаво ёғингарчиликсиз бўлади.\nАнтициклон таъсирида тунги салқин ҳарорат сақланиб туради ва +15...+20 даража атрофида бўлади, кундузи эса ҳаво аста секин исишни бошлайди ва 28 августда +30...+35 даражагача кўтарилади.


Грантга талабгорлар танловга таклиф этилади\nЯшил сайёра 6 апрел 2021 103\nГлобал Экология Фондининг Кичик Грантлар Дастури (ГЭФ КГД) Ўзбекистонда 2021—2023 йиллар гранти учун танлов эълон қилди.\nГЭФ КГД — бу экологик дастур бўлиб, одамларга табиат ресурсларидан оқилона ва экологик барқарор фойдаланишда ёрдам берадиган аниқ технологиялар ва амалиётларни намойиш этади ва тарқатади. Ва албатта бунда ўз ҳаёти учун фойда олиш ҳам кўзда тутилган.\nДастурдан кўзда тутилган мақсад — шундай технологияларни топиш ва тарқатиш керакки, улар одамлар учун ҳам, табиат учун ҳам фойдали бўлиши керак. Шунингдек, шундай амалиётни нафақат топиш, шунингдек, қўллаб-қувватлаш ва намойиш этиш, уларнинг ҳақиқийлигини ва яшовчанлигини кўрсатиш, улар ҳақида маълумотлар тарқатиш, уларни кундалик ҳаётимиз учун одатий ҳолатга айлантириш.\nДастур қуйидаги соҳалар бўйича ишлайди:\nбиологик хилма-хилликни сақлаш (агробиохилмахилликни — Ўзбекистоннинг қадимий мева-сабзавотларини ҳимоя қилиш);\nатмосферага углерод ёқилғиси ёниши натижасида ҳосил бўладиган газларнинг тарқалиш даражасини пасайтириш (ҳар қандай йўл билан: қайта тикланадиган энергия, энергия самарадорлиги, тупроқда ёки дарахтда углероднинг ўзгариши ва ҳоказолар);\nтупроқ сифати бузилишининг олдини олиш ва унинг хислатларини тиклаш;\nқишлоқ хўжалигида кимёвий усулларни муқобил усулларга алмаштириш;\nциклик иқтисодиётни ривожлантириш;\nшаҳарларга «яшил тус олиш»да ёрдам бериш — транспорт, дарахтлар, шаҳар тараққиёти.\nГрантлар фақат нодавлат нотижорат ташкилотларга тақдим этилади. Грантнинг энг кўп миқдори — 50 минг доллар, деб хабар беради Глобал экологик жамғарма.


ФИФА коронавирус сабаб ёзги трансфер ойнасини январгача узайтириши мумкин - Desport.uz\nBosh sahifa/Futbol/ФИФА коронавирус сабаб ёзги трансфер ойнасини январгача узайтириши мумкин\nФИФА бўлажак ёзги трансфер ойнаси деталларини муҳокама қилмоқда.\n«The Telegraph» нашрининг маълум қилишича, ташкилот ёзги трансфер ойнасини январь ойигача ёпмаслиги мумкин. Бунга сабаб – клублар коронавирус сабаб мусобақалар тўхтаб қолганидан сўнг молиявий томонлама ўнгланиб олишлари зарур. ФИФА вакиллари ушбу саволни клублар билан муҳокама қилмоқда. Айримлар бу таклифни қўллаб-қувватлашмоқда.\nКутилишича, клубларнинг харажатлари пандемия сабаб қисқаради. Улар нисбатан камроқ пул сарфлаши ва Жейдон Санчо каби йирик трансферларга қўл урмасликлари кутилмоқда.\nXabib - Toni jangidan so'ng UFC yana turnirlarni o'tkazadimi?


Синашда давом этаман… - 28 Января 2020 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2020 » Январь » 28 » Синашда давом этаман…\n«Бир гўзални учратдим. Унга уйланмоқ истайман. У шу қадар дилбарки, кўзларига маҳлиё бўлдим,» дебди бир ўғил отасига. «Албатта, ўғлим, кел, унинг қўлини сўраймиз. Маъқул келсак, унга уйланасан,» жавоб берди ота. Ўғли таъриф этган гўзални кўргач, ота айниб қолиб, ўғлига у бу қизга номуносиблигини, бу дилбарга ўзи уйланишини айтибди. «У мендек кўпни кўрган, қадрига ета оладиган инсонга муносиб,» дебди ота.\nОтасининг муносабатидан ҳайратга тушган ўғил падари билан талашиб кетибди. Кўзлари сўқирлашган жигарлар муаммога муроса излаб қози ҳузурига келишибди.\nМасалани тинглаган қози дилбар тўғрисидаги таърифлардан сўнг бу жононни кўрмоқ истагида қизни маҳкамага чақиртирибди. Унинг ҳуснини кўргач, отага ҳам, ўғилга ҳам дағдаға қилиб, уларни ҳайдаб юборибди. «Бу гўзал санларга ўхшаган ахмоқлар учун яратилмаган. У менингдек нуфузли одам учун Яратганниг ҳадясидир,» дебди. Учала ошиқлар курашиб – талашиб, ечим излаб вазирнинг олдига келишибди.\nВазирнинг ҳам қизга ишқи тушиб, худбин ошиқларни покиза қиз номига доғ туширишда айблаб, жазога буюрибди. «Бу ойчехрага фақатгина вазирлар билан яшамоқ ярашади. Сен яланг оёқларга унга уйланишга йўл бўлсин,» дебди. Аммо, бу гап-сўзлардан ҳабар топган шахзода вазирни ҳам қўшиб, жазога тортибди. «Бундай гўзаллар фақатгина шаҳзодаларга ярашгай,» деб вазирни ҳам доғда қолдирибди.\nБу бахс-мунозараларга гувоҳ, сукут сақлаб турган гўзал эса тўсатдан қаҳ-қаҳ отиб кулибди. «Кимга турмушга чиқишни ўзим ҳал қиламан. Менинг шартим бор – мен югурганда ким менга етиб олиб, ушласа, мен ўшаникиман!» дебди қиз.\nШундай деб ҳаммани кўнглини ўғирлаган қиз чопиб кетибди. Нафс ва худбинлик қули бўлган, бир-бирини босиб-янчиб чопаётган ўғил, ота, қози, вазир ва шаҳзода кўп ўтмай чуқур бир ўрага тушиб кетишибди. Шунда қиз ўранинг бошига келибди ва уларга жилмайиб қарабди.\n«Менинг кимлигимни сўрамай ортимдан югурдингиз. Менинг исмим Дунё! Айтишларича, менга эришиш учун ҳатто ота ўғлини, ўғил отани, жигар жигарни ўлдиришга, одамлар бир-бирларини ҳар нима қилишга тайёр эканлар. Лекин охир-оқибат уларнинг бу ҳоҳиши мана шу – сиз ётган қабрда, кеч бўлганида якун топади. Мен эса одамларни синашда яна давом этаман!» дебди дилбар.


Депутат Зулайҳо Акрамова Мирзаобод туманидаги аҳоли билан учрашувларда. Янги қурилган уйларнинг адолатли тақсимланиши борасидаги мурожаатларни фақат қонунийлик ва инсонийлик нуқтаи-назаридан ёндашган ҳолда ҳал этилишида иштирок этяпти. | Ўзбекистон Халқ демократик партияси\nДепутат Зулайҳо Акрамова Мирзаобод туманидаги аҳоли билан учрашувларда. Янги қурилган уйларнинг адолатли тақсимланиши борасидаги мурожаатларни фақат қонунийлик ва инсонийлик нуқтаи-назаридан ёндашган ҳолда ҳал этилишида иштирок этяпти.\nПоделиться Чоп этиш варианти\nЭтиром китобга киритилганлар


Афғонистондаги ҳарбий амалиëтларга қўмондонлик қилиш НАТОга топшириладими?\nАзизулло Арол Чоршанба куни Руминияда НАТОга аъзо давлатлар мудофаа вазирларининг икки кунлик учрашуви иш бошлади. Учрашувда Афғонистонда АҚШ ва НАТО етакчилигида олиб борилаëтган барча ҳарбий амалиëтлар бошқарувини НАТОга топшириш тўғрисидаги Америка ташаббуси муҳокама қилинди. НАТО учрашувида Россия Мудофаа вазири ҳам қатнашди. Айрим кузатувчилар Россия Афғонистондаги тинчлик сақлаш ҳаракатларида қатнашмаслигини айтишмоқда.\n2001 йил 11 сентябрда АҚШда содир этилган терррор ҳужумларидан кейин Америка халқаро террорчиликка қарши ҳаракатларни Афғонистондан бошланди. Толибон ва Ал-Қайда тармоқларини бартараф этиш мақсадида Афғонистонга АҚШнинг 18 минг ҳарбий хизматчиси юборилди. Бу кучларнинг аксарият қисми мамлакат жанубий чегараларида жойлаштирилган. Афғонистонда айни пайтда НАТО тинчлик сақловчи кучлари ҳам ўрнатилган. 9 мингга яқин ҳарбий асосан пойтахт Кобул ва мамлакат шимолида хавфсизликни таъминлаш ишлари билан шуғулланади. Вашингтон ана шу икки ҳарбий тузилма фаолияти устидан қўмондонликни НАТО зиммасига топширилишини истайди. Ташкилот мудофаа вазирларининг Руминияда ўтказилган йиғилишида ҳам асосан шу мавзу муҳокама этилди.\nГермания Мудофаа вазири Петер Штрук унинг мамлакати Афғонистондаги барча ҳарбий амалиëтлар бошқарувини НАТОга топшириш бўйича АҚШ ташаббусига қарши эканлигини билдирди. Унга кўра¸ НАТОнинг Афғонистондаги вазифаси халқаро терроризмга қарши кўрашиш эмас¸ балки мамлакатда барқарорликни мустаҳкамлашдир. Маълумки¸ Германия НАТО тинчлик сақловчи ушбу кучлар таркибига энг кўп ҳисса қўшаëтган мамлакат.\nГерманиядан ташқари Франция Мудофаа вазири ҳам АҚШ таклифига қаршилик билдирди. Лекин қаршиликларга қарамай НАТО Бош котиби Яап де Хооп Схеффер бу масала муҳокама этилишини билдирди.\n"Афғонистонда вазифалари икки тур бўлган кучларнинг мавжуд бўлиши мамлакатда узоқ муддат учун унга қўлай бўлмаган ҳолат. Шу боис амалий режада икки кучни бирлаштириш мақсади белгиланган. Энди ташкилот турли жиҳатларини муҳокама этади"¸ - деди НАТО Бош котиби.\nТашкилот йиғилишида қатнашган Россия расмийлари бу борада ҳозирча муносабат билдиргани йўқ. Аммо россиялик мутахассислар фикрича¸ Россия Афғонистонда НАТО қўмондонлиги остидаги кучларга ўз қушинларини юбормайди. Россия Ҳарбий Фанлар Академияси раиси Махмут Гареевнинг ИТАР-ТАСС ахборот агентлигига айтишича¸ Россия Афғонистон билан боғлиқ ноҳарбий соҳаларда ҳамкорлик қилади.\n1989 – 1991 йиллар давомида Афғонистон президентининг ҳарбий маслаҳатчиси бўлган Махмут Гареев ҳозирги вазиятда Россия Афғонистонга иқтисодий ëрдам кўрсатиш¸ ҳукумат кучларини жиҳозлар билан таъминлаш каби соҳаларда ҳамкорлик қилиши керак¸ деб ҳисоблашини айтади.


ЎзА - ЎзА кўзгусида Жиззах вилояти акс этади...\n2019 йилдаги изчил ислоҳотлар самаралари рақам ва фотофактларда\nЖиззах қадимдан Шарқ ва Ғарбни боғловчи Буюк ипак йўлининг муҳим қўналғаларидан бири бўлган. 1973 йил 29 декабрда ташкил топган вилоятнинг Мустақиллик йилларида мамлакат тараққиётидаги ўрни ва аҳамияти янада ортди. Вилоят ҳудудидаги Жиззах шаҳри ва 12 туманда 1 миллион 374 мингдан ортиқ аҳоли истиқомат қилади. Уларнинг 53,1 фоизи қишлоқ ҳудудларида яшайди.\nПрезидентимиз Шавкат Мирзиёев жорий йилнинг 30-31 январь кунлари Жиззах вилоятига ташрифи чоғида ҳудудни иқтисодий, ижтимоий ривожлантириш, шаҳар ва туманларда кенг кўламли бунёдкорлик ва ободонлаштириш ишларини амалга ошириш бўйича белгилаб берган вазифалар изчил амалга оширилмоқда.\n“Жиззах вилоятини комплекс ривожлантиришни давлат томонидан тартибга солиш ва бошқаришнинг самарали моделини ишлаб чиқиш тўғрисида”ги фармони ижроси доирасида 1 мартдан вилоятда “Илғор ҳудуд” синов лойиҳаси тадбиқ этилди. Ушбу лойиҳа доирасида аҳоли даромадларини ошириш ва турмуш шароитини яхшилаш, қулай инвестиция муҳити яратиш ва янги саноат тармоқларини ривожлантириш бўйича бир қатор истиқболли лойиҳалар амалга оширилмоқда.\n2019 йил 29 август куни Жиззах шаҳрида ўтказилган II-Халқаро инвестицион форумда 25 та давлатдан 100 зиёд хорижий компания раҳбарлари ва вакиллари иштирок этди. Форум доирасида умумий қиймати 1,1 миллиард долларлик 11 та шартнома имзоланди.\nВилоятда тадбиркорлар фаолияти учун яратилган қулай ишбилармонлик муҳит туфайли 2019 йилнинг ўтган даврида 4 мингдан кўпроқ янги бизнес субъекти ташкил этилди. Бу 2018 йилнинг шу даврига нисбатан 2 баравар кўпдир.\nЖорий йилда “Жиззах” эркин иқтисодий зонасини Шароф Рашидов, Зомин, Пахтакор ва Арнасой туманларининг саноат учун қулай, зарур инфраструктурага эга бўлган ерлар ҳисобидан 182 гектарга кенгайтирилиши тадбиркорлик ривожлантиришда янги имкониятлар яратди.\nАйни пайтда вилоятда 10 та кичик саноат зоналари ташкил қилинган бўлиб, уларнинг ҳудудида бугунги кунга қадар 170,4 миллиард сўмликдан ортиқ қийматдаги маҳсулот ишлаб чиқариш ҳажмига эга бўлган 35 та кичик корхона фаолият юритади.\nКичик саноат зоналарида ер участкалари ва бино-иншоотларини бериш, танлаш ва жойлаштириш аукционсиз ва тўловсиз танлов асосида ўз бизнес лойиҳасини амалга ошириш истаги бўлган ташаббускорларга вилоят эркин иқтисодий зоналар ва кичик саноат зоналари маъмурий кенгашининг қарорига асосан 10 йилга узоқ муддатли имтиёзли ижарага берилаётир.\n“Обод қишлоқ”, “Обод маҳалла” дастурлари доирасида вилоят бўйича 26 минг ҳовли жойлар, 405 та кўп қаватли уйлар 139 та ижтимоий соҳа иншоотлари қайта қурилди ва ва реконструциция қилинди.\nЖорий йилнинг ўзида мева-сабзавотчиликка ихтисослашган 4 та туманда 4 та агрокластерлар ва 7 та кооперация ташкил этилди. Буларга 695 та фермер, деҳқон хўжаликлари, 8 минг 120 гектар очиқ майдонлар, 4 минг 516 гектар боғ, 1 минг 30 гектар токзорлар бириктириб берилган.\nВилоятда паст рентабелли, иқтисодий самара бермайдиган пахта ва ғалла майдонлари қисқартириб, экспортбоп экин турларини жойлаштириш ишлари босқичма-босқич амалга ошириб келинмоқда. 2019 йилнинг ўзида паст рентабелли 6 минг 300 гектар пахта ва ғалла майдонлари қисқартирилиб, ушбу майдонларнинг 150 гектарига сабзавот, 100 гектарига картошка, 467 гектарига полиз, бошқа экспортбоп ва озуқабоп экинлар жойлаштирилди. 667 гектардан зиёд майдонда интенсив боғ ҳамда янги токзорлар барпо этилди.\nБу йил пахта майдонларининг 30 фоизида кластер фаолияти йўлга қўйилди. 2020 йилда тўлиқ кластерларга берилиши кутилмоқда.\nҲудудда амалга оширилаётган ишлар ҳақида жуда кўплаб маълумотлар келтириш мумкин. Муҳими, изчил ислоҳотлар давомли бўлиб, улар одамларнинг турмуш тарзи янада яхшиланишига, янги иш ўринлари яратилиб, даромадлари ошишига хизмат қилмоқда.


Дунёнинг машҳур блогерлари Ўзбекистонга келди — KMODS\nPosted on 23.08.2019 Author admin\tКомментарии к записи Дунёнинг машҳур блогерлари Ўзбекистонга келди отключены\nТошкент шаҳрида «World Influencers Congress» (WIC) I Халқаро инфлуэнсерлар конгрессига старт берилди. Унда дунёнинг 100 га яқин энг сара фикрлар етакчилари, инфлуэнсерлари, блогерлари, нуфузли шахслари, медиа-персоналари ва интернетдаги бошқа таниқли кишилар иштирок этмоқда. Бу ҳақда Туризмни ривожлантириш давлат қўмитаси матбуот хизмати хабар берди.\nКонгрессда Ўзбекистон Республикаси Бош вазир ўринбосари Азиз Абдуҳакимов бугунги кунда Ўзбекистонда мамлакат имижи ҳамда туристик бозор учун муҳим аҳамият касб этган воқеаларга алоҳида эътибор қаратилаётганини таъкидлади.\nWIC – бу дунёнинг етакчи блогерлари, рақамли фикрлар етакчилари, ижтимоий тармоқлар учун контентлар яратувчилар ва трендсеттерларга мўлжалланган платформа. Конгрессга ташриф буюрган ҳар бир инфлуэнсернинг обуначилари 1-15 миллион кишини ташкил қилади. Тадбирда дунёнинг 40 га яқин давлатидан 100 дан зиёд инфлуэнсерлар қатнашмоқда.\nWIC тадбирида иштирок этаётган инфлуэнсерларнинг «Instagram», «Facebook» ижтимоий тармоқлари, шунингдек «Youtube» видеохостингидаги обуначиларининг умумий сони 150 миллионни ташкил қилади. Бу инфлуэнсерларнинг платформаларига жойлаштирувчи материалларининг кўздан кечирилиши 10 миллиард мартадан ортади дегани.\nЎзбекистон Республикаси Президенти Администрацияси ҳузуридаги Ахборот ва оммавий коммуникациялар агентлиги директори ўринбосари Саида Мирзиёева мазкур конгресснинг ўтказилиши мамлакат бренди танилишига хизмат қилишини қайд этди.\n«Бугунги кунда ижтимоий медиа, ижтимоий тармоқлар маркетинг йўналишидаги инновацион ўзгаришларга ёрқин мисол бўла олади. Ҳозирга келиб глобал тармоқ ва жаҳоннинг замонавий саёҳат тенденциялари барчани қамраб олган. Мазкур конгресс глобал тармоқ ҳамда ижтимоий медианинг Ўзбекистонда кучли коммуникация шаклига айланиб бораётганини тасдиқлайди», — дейди у.\nХалқаро конгресс доирасида янги «B2I» (Business2Influencer) форматидаги учрашувлар ўтказилади.\nТадбирнинг расмий қисми тугаши билан инфлуэнсерлар Самарқанд, Бухоро ва Хива шаҳарларига саёҳатга бориб, ўз йўналишида ажойиб контентлар тайёрлашади ҳамда ўзларининг ресурсларига, ижтимоий тармоқлардаги саҳифаларига жойлашади.\nУзбекистан, Ташкент — АН Podrobno.uz. Подразделение ООН по поиску решений для стабильного развития опубликовало ежегодный доклад World Happiness […]\nShavkat Mirziyoyev blogerlarga: Bilingki, Prezident sizlarni doim qo‘llab-quvvatlaydi


Саудия Арабистони Баҳрайнга нефть беришни вақтинчалик тўхтатди » Ўзбекистон янгиликлари – Zamin.uz\n12 ноябрь 2017, 02:40\nСаудия Арабистони Баҳрайнга тортилган нефть қувури ишини у портлатилгани сабабли вақтинчалик тўхтатди ва мамлакатнинг қолган нефть объектларидаги хавфсизликни кучайтирди. Бу ҳақда “Ал-Арабия” телеканали хабарига таяниб Кун.уз хабар берди.\nБаҳрайн ички ишлар вазирлиги Саудия Арабистонидан келувчи нефть қувури “экстремистик ҳаракатлар” туфайли портлатилганини маълум қилган. Фуқаролик мудофааси кучлари қувурда вужудга келган ёнғинни ўчиришга муваффақ бўлган. Воқеа оқибатида ҳеч ким жабр кўрмаган. Полиция ушбу ҳодиса юзасидан тергов бошлаган.\nСаудия Арабистони вазирлиги ушбу ҳужумни қоралаган. Маълум қилинишича, Саудия Арабистонидаги нефть объектларида хавфсизлик “энг юқори даражага” кўтарилган.\nНефтнинг Баҳрайнга вақтинчалик тўхтатилишини Saudi Aramco нефть компанияси ҳам тасдиқлаган.\nБаҳрайн ташқи ишлар вазири Холид Ал Ҳалифа твиттердаги хабарда нефть қувурининг портлатилишида гўёки “Баҳрайн хавфсизлигига путур етказмоқчи ва нефть бозорига зарба бермоқчи бўлаётган” Эронни айблаган.\nЯнгиликлар » Дунё » Саудия Арабистони Баҳрайнга нефть беришни вақтинчалик тўхтатди


Яъни экспертлар мазкур даврда молия муассасаси 901 миллион евро ҳажмида фойда кўришини билдиришган эди.\nҚизиқ жиҳати, “Credit Agricole”нинг даромади ошганига қарамай, шу ҳафтанинг сешанба куни унинг акциялари баҳоси қарийб 10 фоиз пасайган. Бунга молия муассасаси ўз фаолиятини қайта ташкил этиш мақсадида Европа Марказий банки билан олиб борилаётган музокараларда якдилликка эриша олмаётгани сабаб бўлган.\nҲиндистонда йирик темир йўл ҳодисаси содир бўлди.\n“NDTV” телеканали хабарига қараганда, мамлакатнинг Мадхья-Прадеш штатида дастлаб Мумбай — Варанаси, кейин эса Жалбалпер — Мумбай йўналишларида ҳаракатланаётган поездларнинг вагонлари кўприкдан ўтаётган вақтда дарёга қулаган. Оқибатда 24 киши ҳаётдан кўз юмган. Қарийб 40 киши тан жароҳати олган. Қутқарувчилар 300 нафардан ортиқ йўловчининг ҳаётини сақлаб қолишган.\nМамлакат темир йўл компанияси вакилининг айтишича, кучли ёмғир туфайли пўлат изларга зарар етган. Бахтсиз ҳодисага айни шу ҳолат сабаб бўлган бўлиши мумкин.\nТовушдан ҳам тез\nАҚШнинг патент ва савдо белгилари бюроси “Airbus” компанияси муҳандислари Марко Прамполини ва Йоана Корабеф томонидан яратилган, товушдан ҳам тез ҳаракатлана оладиган самолёт лойиҳасини маъқуллади.\nУшбу лайнер ақлбовар қилмас даражадаги имкониятларга эга. Масалан, у товушдан 4,5 баробар тезроқ учади. Тасаввур ҳосил қилиш учун айтиш лозимки, бу орқали замонавий самолёт Лондондан Нью-Йорккача бўлган масофани бир соатда босиб ўтиши мумкин. Ҳозир амалда фойдаланилаётган “Airbus A330” русумли лайнерлар эса мазкур йўналишга саккиз соат вақт сарфлайди. Ёки янги самолёт билан Париждан Сан-Францискога, Токиодан эса Лос-Анжелесга уч соатда етиб бориш мумкин. Самолётнинг йўловчи сиғими 20 кишига тенг.\nФаолиятини ривожлантириш учун инвестиция\nМобиль бизнесини сотиб, асосий эътиборини рация ва радио тизимлари ишлаб чиқаришга қаратган “Motorola Solutions Inc” компанияси фаолиятини қўллаб-қувватлаш мақсадида “Silver Lake” жамғармаси бир миллиард доллар миқдорида сармоя ажратди.\nБу ҳақда “New York Times” нашри хабар тарқатди. Йўналтирилаётган инвестиция “Motorola Solutions Inc”га қутқариш ва полиция хизматлари учун рациялар тайёрлаб сотиш учунгина эмас, балки фавқулодда вазиятларда ҳар томонлама қулай ҳамда кўп функцияли коммуникация воситалари ишлаб чиқаришни ривожлантиришни ҳам кўзда тутади.\nМазкур рукндаги бошқа мақолалар: « Бўлимини сотмоқчи\tИжобий кўрсаткичга эришмоқда »


Ўзбекистонга Қозоғистондан мунтазам автобус рейслари қачон йўлга қўйилиши маълум қилинди\nҚозоғистон 2017 йилнинг кузида Ўзбекистонга мунтазам автобус рейслари қатновини йўлга қўйишни режалаштирмоқда. Бу ҳақда Қозоғистон сармоялар ва ривожланиш бўйича вазири Женис Қосимбек маълум қилди, деб хабар бермоқда Today.kz.\n"Бизда узоқ вақт давомида мунтазам автобус қатнови йўқ эди. Ўзбекистон чегарасигача борган йўловчилар чегарадан пиёда ўтиб, қўшни давлат ҳудудида мунтазам рейсларга ўтиришарди. Бугун биз ҳам темир йўл, ҳам автомобиль рейсларини очдик. Кузда мунтазам автобус рейсларини очишни мўлжаллаганмиз", - деди у.\nВазирнинг таъкидлашича, бунинг учун “бутун инфратузилмани жорий йилда тегишли даражага келтириш” лозим.\nЭслатиб ўтамиз, ушбу вазир депутатларга Қозоғистон ва Ўзбекистон чегарасидан соддалаштирилган тартибда ўтишни назарда тутувчи қонун лойиҳасини тақдим этди. Қосимбекнинг тахминича, яқин йилларда икки давлат ўртасидаги маҳсулот айланмаси миқдори беш миллиард долларга етиши мумкин.


Ўзбекистонлик ёш каратечилар Nur-Sultan Open мусобақасидан 11 та медаль билан қайтишди\n18-19 май кунлари Қозоғистон пойтахти Нур-Султон шаҳрида карате WKF бўйича Nur-Sultan Open-2019 халқаро турнири ўтказилди. Ўсмирлар ва ёшлар ўртасидаги мусобақада ўзбекистонлик ёш каратечилар ҳам қатнашиб, умумжамоа ҳисобида 2-ўринни эгаллашди.\nЎзбекистонлик спортчилар мусобақадан 2 та олтин, 1 та кумуш, 8 та бронза медаллари билан қайтишди. Исфандиёр Нуриддинов ҳамда Артур Сагиров Nur-Sultan Open-2019 мусобақасида олтин медални қўлга киритишди. Ботир Дадажонов эса кумуш медалга сазовор бўлди.\nАльнур Малибоев, Ҳумоюн Бахтиёров, Даниял Жаксиликов, Тумер Ҳамидов, Обид Сакиев, Даниел Ли Бакли, Шоҳруз Алихонов ва Амиржон Қулиевлар Қозоғистон пойтахтидан бронза медаллари билан қайтишди. Ёш каратечилар 20 май куни Ўзбекистонга қайтиб келишди.\nРустам Ассакалов Олимпиада йўлланмасини қўлга киритди\nНур-Султон 2019. Арам Варданян жаҳон чемпионати финалига чиқди


Тошкент шаҳри Яшнобод туманидаги «Техноконтинентал» корхонасида 27 ноябрь, жума куни ёнғин содир бўлди. Бу ҳақда Фавқулодда вазиятлар вазирлиги матбуот хизмати хабар берди.\nМаълум қилинишича, 27 ноябрь куни соат 12:00 да корхонадаги ишлаб чиқариш жараёнида ишлатиладиган сиқилган газнинг сизиб чиқиши оқибатида ёнғин юзага келган. Воқеа жойида ишлаётган корхона ходимларидан бир гуруҳи термик жароҳат олган.\nВоқеа жойига ёнғинга қарши курашиш ходимлари етиб боргунига қадар корхона ходимларнинг саъй-ҳаракати билан ёнғин бартараф этилган. Жароҳат олган ходимлар зудлик билан Республика шошилинч тез тиббий ёрдам марказига жойлаштирилган. Улар шифокорлар назоратига олиниб, беморларга тез тиббий ёрдам кўрсатилмоқда.\nAйни пайтда ҳодиса рўй берган жойда вазиятни ўрганиш ва бартараф этиш учун Фавқулодда вазиятлар вазирининг биринчи ўринбосари бошчилигида тузилган республика ишчи гуруҳи фаолият олиб бормоқда.\nAввалроқ Aндижондаги ошхонада ёнғин содир бўлгани ҳамда Тошкент шаҳрида йўналишли автобуслардан бири ёниб кетгани хабар қилинган.\nСирдарёда содир бўлган ёнғинда оиланинг икки нафар аъзоси ҳалок бўлди\nСергелида «Isuzu» ва «Matiz» тўқнашиб, иккиси ҳам ёниб кетди — видео\nҚамчиқ довонида «Mercedes» ёниб кетди\nШунингдек, Тошкент вилояти Чиноз туманидаги «Пахта нефть базаси»да 5 минг тонна сиғимли ёнилғи цистернаси ёниб кетгани ҳақида хабар берилганди. Кейинчалик базада содир бўлган ёнғин тафсилотлари эълон қилинган.\nСамарқандда «Шавкат Миромонович Мирзиёев» номли оилавий корхона очилгани маълум бўлди